
<הצעת חוק התקציב לשנות התקציב 2015 ו-2016, התשע"ו-2015 – סעיף 39>
<היו"ר משה גפני:>
לילה טוב, אני מתכבד לפתוח את ישיבת ועדת הכספים. 

<מיקי רוזנטל (המחנה הציוני):>
אדוני היושב ראש, הצעה לסדר. 

<היו"ר משה גפני:>
אני מתכבד לפתוח את ישיבת ועדת הכספים. אנחנו קיימנו דיון על תקציב משרד התקשורת, השתתף בו השר יריב לוין. 

<קריאה:>
אדוני, איפה שר התקשורת? 

<קארין אלהרר (יש עתיד):>
אני רוצה את שר התקשורת. 

<היו"ר משה גפני:>
קיימנו דיון על כל העניין הזה, מכיוון - - -

<מיקי לוי (יש עתיד):>
אדוני, הצעה לסדר של חבר הכנסת רוזנטל. 

<היו"ר משה גפני:>
אני מבקש לאשר את הסעיף. מי בעד? ירים את ידו? 

<קארין אלהרר (יש עתיד):>
סליחה, אדוני היושב ראש - - -

<קריאות:>
לא, לא, לא, לא.

<קריאה:>
סמוטריץ', תצביע. 

<מיקי לוי (יש עתיד):>
זה חוכא ואטלולא, אדוני, זה לא חוקי. היועץ המשפטי, זה חוכא ואטלולא, אתה עושה מוועדת הכספים. 

<אורלי לוי אבקסיס (ישראל ביתנו):>
אנחנו דורשים ייעוץ משפטי - - -

<מיקי לוי (יש עתיד):>
זה לא חוקי. זה לא חוקי, אדוני. אתה עושה חוכא ואטלולא מהוועדה. אנחנו רוצים ייעוץ משפטי, שהיועץ המשפטי של הכנסת יבוא לכאן. היועץ המשפטי של הכנסת. 

<קריאה:>
רביזיה. 

<מיקי לוי (יש עתיד):>
רביזיה, נושא חדש.

<עיסאווי פריג' (מרצ):>
הרב גפני, זה לא - - -

<מיקי לוי (יש עתיד):>
אדוני היושב ראש, זה לא חוקי. מה שאתה עשית לא ייעשה. 

<עיסאווי פריג' (מרצ):>
גפני - - - כגנב באמצע היום. 

<מיקי לוי (יש עתיד):>
זה לא ייעשה. איזה ביזיון. תתביישו לכם, תתביישו. בזיונרים. תתביישו. 

<עיסאווי פריג' (מרצ):>
- - - היא גניבה לאור היום. 

<(הישיבה נפסקה בשעה 21:22 ונתחדשה בשעה 21:25.)>
<יעל גרמן (יש עתיד):>
קודם כל שיפתחו לנו את המיקרופונים ולא יסתמו לנו את הפה. 

<אורלי לוי אבקסיס (ישראל ביתנו):>
אני הייתי הראשונה, טמיר? 

<מיקי לוי (יש עתיד):>
טמיר, רשמת אותי? 

<קארין אלהרר (יש עתיד):>
סליחה, אני רוצה הצעה לסדר. 

<מיקי לוי (יש עתיד):>
אדוני, הצעה לסדר. 

<יואל חסון (המחנה הציוני):>
אולי תסביר לוועדה למה עשית את מה שעשית קודם, אדוני?

<היו"ר משה גפני:>
כדי שלא ישעמם לך. 

<קארין אלהרר (יש עתיד):>
הצעה לסדר.

<יעל גרמן (יש עתיד):>
המיקרופונים לא עובדים פה. 

<קארין אלהרר (יש עתיד):>
אדוני היושב ראש.

<עליזה לביא (יש עתיד):>
קודם כל אנחנו רוצים התנצלות. אדוני היושב ראש - - -

<מיקי לוי (יש עתיד):>
אדוני, הצעה לסדר, מכיוון שפתחת את הישיבה, הצעה לסדר. 

<יעל גרמן (יש עתיד):>
יעל, מיקי, לקארין יש בקשה עקרונית. 

<מיקי לוי (יש עתיד):>
בבקשה, גברתי. 

<דב חנין (הרשימה המשותפת):>
אדוני היושב ראש, הצעה לסדר.

<מיקי לוי (יש עתיד):>
חבר'ה, שקט, לחברת הכנסת אלהרר יש הודעה. בבקשה. 

<קארין אלהרר (יש עתיד):>
אדוני היושב ראש. 

<עליזה לביא (יש עתיד):>
למה אתה מזלזל בחברי הכנסת? 

<מיקי רוזנטל (המחנה הציוני):>
הצעות לסדר אפשר? 

<אורלי לוי אבקסיס (ישראל ביתנו):>
אני הייתי הראשונה.

<קארין אלהרר (יש עתיד):>
עוד דקה אני נשכבת על השולחן. 

<עיסאווי פריג' (מרצ):>
גפני, מחויב הסבר למה שעשית. לא מתאים לך. אתה מחויב בהסבר למה שעשית. 

<קארין אלהרר (יש עתיד):>
אדוני יושב הראש, רק שנייה - - -

<היו"ר משה גפני:>
אין רק שנייה, אני פותח - - - 
<קארין אלהרר (יש עתיד):>
הצעה לסדר. 

<היו"ר משה גפני:>
אני מצטער. אני פותח את הישיבה. 

<קארין אלהרר (יש עתיד):>
אתה באמת צריך להצטער, ניסית להשתיק אותנו. 

<היו"ר משה גפני:>
אני פותח את הישיבה, לאחר שהיועצת המשפטית של הוועדה אמרה לי שאני צריך לקיים דיון - - -

<עליזה לביא (יש עתיד):>
למה אתה לא יודע את זה לבד? 

<יואל חסון (המחנה הציוני):>
כאילו שאתה לא יודע את זה. 

<מיקי לוי (יש עתיד):>
היה פה ניסיון מחטף, זה לא יפה. 

<דב חנין (הרשימה המשותפת):>
אתה חבר כנסת ותיק, היית גם באופוזיציה פעם. 

<עליזה לביא (יש עתיד):>
אתה לא יכול להגיד שאין לך ניסיון. 

<היו"ר משה גפני:>
שאני צריך לקיים דיון - - - 

<דב חנין (הרשימה המשותפת):>
השלטון זה לא הכול. 

<סגן שר האוצר יצחק כהן:>
מה קרה לכם, רבותיי? 

<עליזה לביא (יש עתיד):>
מה זה מה קרה לנו? 

<סגן שר האוצר יצחק כהן:>
מה זה הדיון הזה? מאיפה האלימות הזאת? 

<מיקי רוזנטל (המחנה הציוני):>
ניסיתם לסתום לנו את הפה, זה מה שקרה. 

<סגן שר האוצר יצחק כהן:>
מה זה האלימות? 

<קריאה:>
אני מבקש לתת ליושב ראש הוועדה לדבר. 

<סגן שר האוצר יצחק כהן:>
די לאלימות. 

<קריאה:>
די לאלימות של הממשלה. 

<מיקי לוי (יש עתיד):>
אדוני, בבקשה, הצעה לסדר. 

<היו"ר משה גפני:>
אני מבקש - - -

<קארין אלהרר (יש עתיד):>
לא, אבל יש לי הצעה לסדר. 

<היו"ר משה גפני:>
אני מבקש לפתוח את הישיבה. אני לא נותן הצעות לסדר. 

<מיקי לוי (יש עתיד):>
מה זאת אומרת? על פי כללי הדיון אתה מחויב, אדוני. 

<היו"ר משה גפני:>
אני - - -

<מיקי לוי (יש עתיד):>
אני מבקש ייעוץ משפטי, אדוני. אני מבקש ייעוץ משפטי. 

<קארין אלהרר (יש עתיד):>
סליחה, אתה מנסה להשתיק אותנו? 

<היו"ר משה גפני:>
אני מבקש לקיים את הדיון. 

<קארין אלהרר (יש עתיד):>
אתה מנסה להשתיק אותנו? גפני, זה לא לעניין. 

<היו"ר משה גפני:>
אני פשוט אוציא חברים. 

<קארין אלהרר (יש עתיד):>
תוציא, זה לא מעניין. אתה מנסה להשתיק אותנו. 

<היו"ר משה גפני:>
אני מבקש לפתוח את הישיבה. אנחנו הולכים לקיים דיון על - - -

<יואל חסון (המחנה הציוני):>
טמיר, גם ממלאי מקום. 

<מיקי רוזנטל (המחנה הציוני):>
אנחנו דורשים ששר התקשורת יגיע הנה. אדוני, אנחנו דורשים ששר התקשורת יגיע לדיון. אנחנו דורשים. 

<היו"ר משה גפני:>
דורשים, תדרשו. 

<קארין אלהרר (יש עתיד):>
מה זאת אומרת? הוועדה - - -

<מיכל בירן (המחנה הציוני):>
אם המשרד שלו נפל כנראה שיש פה שאלות הרות גורל לגבי התקציב של המשרד הזה, שהשר הממונה יגיע. הוא עסוק בלשתות קפה במליאה.

<רחל עזריה (כולנו):>
לפחות תגידי את זה עם פחות חיוך, שנאמין שאת חושבת ככה. 

<מיכל בירן (המחנה הציוני):>
על זה שזה לא בסדר שרק ראש הממשלה שותה קפה במליאה? 

<היו"ר משה גפני:>
חבר הכנסת אראל מרגלית. 

<מיכל בירן (המחנה הציוני):>
יש לו ביולוגיה אחרת? 

<רחל עזריה (כולנו):>
יו"ר הסיעה שלך אוכלת. 

<יואל חסון (המחנה הציוני):>
תנו לו לדבר, שקט. 

<היו"ר משה גפני:>
שלוש דקות. 

<עיסאווי פריג' (מרצ):>
טמיר, תגידו את השמות. 

<היו"ר משה גפני:>
רק לחברי הוועדה. 

<יואל חסון (המחנה הציוני):>
וממלאי מקומם, אדוני. 

<סגן שר האוצר יצחק כהן:>
לא, לא. 

<יואל חסון (המחנה הציוני):>
סליחה, למה לא? 

<יעל גרמן (יש עתיד):>
מה זה רק לחברי הוועדה? לכל חבר הכנסת מותר. 

<סגן שר האוצר יצחק כהן:>
לא, לא. 

<יעל גרמן (יש עתיד):>
מה לא? 

<היו"ר משה גפני:>
אני קורא אותך לסדר פעם ראשונה. את לא קיבלת רשות דיבור, אני פשוט אתחיל להוציא חברים. 

<מיקי לוי (יש עתיד):>
רגע, כל חבר כנסת רשאי לדבר, גברתי היועצת המשפטית? 

<יואל חסון (המחנה הציוני):>
שהיועצת המשפטית תגיד אם חבר כנסת - - -

<מיקי לוי (יש עתיד):>
אם סותמים את הפה לחברי הכנסת, גברתי, אני מבקש ייעוץ משפטי. כל חבר כנסת רשאי לדבר - - -

<יואל חסון (המחנה הציוני):>
מותר לו? אז תגידי. 

<היו"ר משה גפני:>
אבל היא לא יכולה להגיד על כל מה שאתם שואלים. 

<מיקי לוי (יש עתיד):>
אבל אנחנו רוצים לשאול בכבוד רב, אדוני, מה זאת אומרת? 

<דב חנין (הרשימה המשותפת):>
יש עדיין חוקים, אדוני יושב ראש הוועדה. יש עדיין חוקים במדינה הזו וגם אתה כפוף להם. 

<עיסאווי פריג' (מרצ):>
מה זה? גפני, אתה - - -

<דב חנין (הרשימה המשותפת):>
זה כבוד? - - -

<אורן אסף חזן (הליכוד):>
אני בקושי נושם ושאתם לא עושים קיזוז, זה כבוד? זה לא זכויות אדם? 

<מיקי רוזנטל (המחנה הציוני):>
אורן, תיזהר, אין אוויר בחדר. יש הרבה אנשים. 

<מיקי לוי (יש עתיד):>
אורן, הוא יוציא אותך. 

<עיסאווי פריג' (מרצ):>
אתה חולה. תשמור על הבריאות שלך, אורן. 

<אורן אסף חזן (הליכוד):>
אל תדאג, אני לא אמות. אל תדאג. אתה צריך להמשיך לחשוש, עיסאווי - - -

<יעל גרמן (יש עתיד):>
טמיר - - -

<אראל מרגלית (המחנה הציוני):>
רגע, אורן חזן מפריע לי לדבר, מה אני אעשה? רבותיי, רק רגע, אדוני יושב ראש הוועדה. עם כבוד אליך, מה שאנחנו רוצים קודם כל לקבוע ולהתייעץ איתך ועם היועצת המשפטית את סדרי הדיון. יש הרבה מאוד אנשים שפנו אלינו ורוצים לדבר, יש להם גם הצעות לסדר וגם דברים חשובים לומר. 

<היו"ר משה גפני:>
הצעות לסדר אני לא נותן וידברו רק חברי הוועדה.

<עיסאווי פריג' (מרצ):>
למה? למה? 

<קארין אלהרר (יש עתיד):>
למה? 

<היו"ר משה גפני:>
עיסאווי, אני קורא לך לסדר פעם ראשונה.

<עיסאווי פריג' (מרצ):>
אבל למה, אדוני? 

<דניאל עטר (המחנה הציוני):>
ממתי זה? 

<היו"ר משה גפני:>
אראל, אני לא רוצה - - -

<עיסאווי פריג' (מרצ):>
כל יום יש - - - 

<היו"ר משה גפני:>
באמת, אתה פשוט לא יודע את ההסבר. מאה אחוז. אנחנו צריכים באמת לדון במשרד התקשורת - - -

<עיסאווי פריג' (מרצ):>
אדוני היושב ראש, אתה נראה מפוחד, אתה לחוץ, למה? לא מתאים ל - - -

<היו"ר משה גפני:>
עיסאווי, אני קורא לך לסדר פעם שנייה. 

<עיסאווי פריג' (מרצ):>
לא, אל תגזים. 

<היו"ר משה גפני:>
יהיה כאן סדר. 

<עיסאווי פריג' (מרצ):>
אתה נראה לחוץ ומפוחד, אדוני. 

<היו"ר משה גפני:>
מאוד מפוחד. 

<עיסאווי פריג' (מרצ):>
אתה מפוחד, לא מתאים לך. לא מתאים לרקורד. אתה לא תיתן לי לדבר? 

<עליזה לביא (יש עתיד):>
אדוני היושב ראש, יש דרמות גדולות בעולם התקשורת, אתה צריך לתת לכל חבר כנסת לדבר.

<עיסאווי פריג' (מרצ):>
אתה לא תיתן לי לדבר? 

<מיקי לוי (יש עתיד):>
עיסאווי, אם אדוני לא יודע, הוט ויס העלו את המחיר חד צדדית, כי אין משרד תקשורת. 

<היו"ר משה גפני:>
- - - אני קורא לסדר פעם ראשונה. 

<מיקי לוי (יש עתיד):>
הוט ויס העלו את המחיר חד צדדי, שתדעו את זה, כי אין שר תקשורת במדינת ישראל. 

<היו"ר משה גפני:>
- - - קורא לך לסדר פעם ראשונה. 

<עליזה לביא (יש עתיד):>
אותי פעם ראשונה? 

<מיקי לוי (יש עתיד):>
והם מרוויחים הכי הרבה בעולם. 

<עיסאווי פריג' (מרצ):>
אתה מוציא אותי? ביקשתי זכות דיבור, אתה משתיק אותי? אתה מפוחד ולחוץ. 

<מיקי לוי (יש עתיד):>
עיסאווי, זה בגלל שאתה ממרצ. 

<היו"ר משה גפני:>
יעל גרמן, אסור לדבר עם הפלאפון בוועדה.

<יעל גרמן (יש עתיד):>
אני לא מדברת. 

<קארין אלהרר (יש עתיד):>
היא לא מדברת. 

<היו"ר משה גפני:>
בסדר. בבקשה. 

<עיסאווי פריג' (מרצ):>
אתה נראה לחוץ ומפוחד. 

<אראל מרגלית (המחנה הציוני):>
אדוני היושב ראש, אנחנו מודאגים דאגה רבה - - - 

<מיכל רוזין (מרצ):>
סליחה, למה לקואליציה מותר לדבר בטלפון בזמן הוועדה? 

<קארין אלהרר (יש עתיד):>
רגע, למה - - -

<אלעזר שטרן (יש עתיד):>
אראל, גפני, כל הקדנציה הקודמת לא היה חבר ודיבר כל ישיבה. 

<אראל מרגלית (המחנה הציוני):>
נכון. 

<אלעזר שטרן (יש עתיד):>
אני הייתי פה. 

<אראל מרגלית (המחנה הציוני):>
אנחנו מאוד מודאגים - - - 

<יואל חסון (המחנה הציוני):>
תנו לאראל לדבר. 

<קריאה:>
אנחנו יודעים את זה, שמה שרואים משם לא רואים מכאן. 

<אראל מרגלית (המחנה הציוני):>
אנחנו מודאגים דאגה רבה על מה שקורה במדינת ישראל במשרד התקשורת, אנחנו חושבים שזאת שערורייה שראש ממשלה בישראל לקח על עצמו את משרד התקשורת, מתערב ברשות השידור - - -

<קארין אלהרר (יש עתיד):>
ולא בא לפה לדיון. 

<אראל מרגלית (המחנה הציוני):>
לא מגיע הנה ועושה בתקשורת הציבורית במדינת ישראל כבשלו. 

<אלעזר שטרן (יש עתיד):>
גם אורי אריאל חושב ככה.

<אראל מרגלית (המחנה הציוני):>
הוא שילש את הזיכיון של ערוץ 10 על דעת עצמו, הוא ביטל את מה שקרה עם בזק, הוא עשה שמות בוועדה הציבורית של רשות השידור ואנחנו לא מוכנים לזה. 

<היו"ר משה גפני:>
תודה רבה.

<אראל מרגלית (המחנה הציוני):>
רגע, רק רגע. 

<היו"ר משה גפני:>
לא, תודה רבה. עברו שלוש דקות. חבר הכנסת מיקי רוזנטל. 

<אראל מרגלית (המחנה הציוני):>
רגע, יש לנו הסתייגות.

<היו"ר משה גפני:>
לא. סיימת. את ההסתייגות אתם תגישו כמו בכל הסתייגות, תגישו, אתם תרשמו את זה ותקבלו - - - 

<דניאל עטר (המחנה הציוני):>
אראל, לפחות אתה חבר ועדה, תדבר. 

<אראל מרגלית (המחנה הציוני):>
בסדר, אנחנו מדברים. 

<מיקי לוי (יש עתיד):>
לא הבנו. איך מגישים הסתייגויות? 

<מיכל בירן (המחנה הציוני):>
אדוני היו"ר, מה עם ממלאי המקום? זה לא הוגן. 

<אלעזר שטרן (יש עתיד):>
אפילו שר בממשלה חושב ככה, אורי אריאל גם חושב ככה.

<מיקי לוי (יש עתיד):>
איך להגיש את ההסתייגות? 

<שגית אפיק:>
אני יכולה להגיד משהו? 

<מיקי לוי (יש עתיד):>
בבקשה. תנו ליועצת המשפטית, בבקשה. 

<טמיר כהן:>
אנחנו מחלקים לכם דפים להסתייגויות, כמו שעשינו בתקציב הביטחון, שהמערכת כרגע אינה יכולה לפעול - - -

<אורלי לוי אבקסיס (ישראל ביתנו):>
אנחנו רוצים לנמק את ההסתייגויות ומגיע לנו על פי חוק. תבדקו בתקנון, דיון מחדש פותח את הכול. גם לגבי הסתייגויות, ינון אמר לי שאפשר להעלות הסתייגויות חדשות ולדון בהן. 

<עליזה לביא (יש עתיד):>
אבל גפני משנה את התקנון. בהתחלה הוא לא מרשה ל - - -

<מיקי רוזנטל (המחנה הציוני):>
רגע, שקט. 

<שגית אפיק:>
סעיף 91א שמכוחו - - -

<דניאל עטר (המחנה הציוני):>
אראל, תנו לפחות לארבעה אנשים שהם לא חברים שידברו. לפחות ארבעה. 

<שגית אפיק:>
סעיף 91, שמכוחו נמשך סעיף 39, סעיף התקשורת לשנת 2015, בחזרה לוועדה קובע שברגע שהוא מגיע לדיון בוועדה, הוועדה מקיימת בו דיון, מכינה אותו מחדש ומניחה אותו במליאה. הדיון צריך להיות דיון סביר. אתם צריכים לזכור שסך הכול הדיון שהתקיים פה, על סעיף 39, סעיף התקשורת, היה גם לא דיון מאוד מאוד ארוך. לא ייתכן שכשחוזר לכאן הסעיף - - - 

<קריאה:>
בגלל זה הוא נפל. 

<מיקי לוי (יש עתיד):>
זו זכותנו הדמוקרטית. 

<אורלי לוי אבקסיס (ישראל ביתנו):>
זה כבר לא ייעוץ משפטי.

<מיקי לוי (יש עתיד):>
סליחה, זה חוות דעת היו"ר. 

<היו"ר משה גפני:>
מיקי, אני קורא לסדר פעם ראשונה.

<מיקי לוי (יש עתיד):>
אבל אני מגיב לדברים שלה. 

<היו"ר משה גפני:>
אני קורא אותך לסדר פעם שנייה. 

<אורן אסף חזן (הליכוד):>
הייתה טעות סופר, היא התכוונה היה דיון ארוך.

<היו"ר משה גפני:>
אורן, מספיק. אורן, אני מבקש לא להתערב.

<מיקי לוי (יש עתיד):>
אה, על אורן אתה לא אומר להוציא אותו, כי יהיה חסר לך קול. 

<היו"ר משה גפני:>
אני גם אגיע לזה. 

<יואל חסון (המחנה הציוני):>
הוא לא בקו הבריאות, אדוני. 

<עבדאללה אבו מערוף (הרשימה המשותפת):>
אני לא ארשה כרופא, הוא יישאר כאן בינתיים. 

<יואל חסון (המחנה הציוני):>
אורן, מה קרה? 

<אורלי לוי אבקסיס (ישראל ביתנו):>
הוא לא מרגיש טוב, תנו לו ללכת לנוח.

<עליזה לביא (יש עתיד):>
אורן, מה קרה? אתה רוצה אקמול? 

<אורלי לוי אבקסיס (ישראל ביתנו):>
הוא באמת לא מרגיש טוב. עזבו אותו. 

<עליזה לביא (יש עתיד):>
אורן, אתה רוצה אקמול? 

<שגית אפיק:>
מדובר בסעיף מספרי ולכן ההסתייגויות אליו צריכות להיעשות בדיוק כמו שהן נעשו בדיון המקורי. במקור זה היה הסתייגויות דרך המערכת, עכשיו יחלקו לכם בדיוק את אותם דפים שמילאתם במערכת ואפשר יהיה להסתייג דרכם, ההסתייגויות האלה יעלו למליאה. 

<אורלי לוי אבקסיס (ישראל ביתנו):>
מה לגבי נימוק ההסתייגויות? 

<שגית אפיק:>
כיוון שהסתייגויות לחלק המספרי לא מנמקים והן לא נומקו גם בדיון המקורי הן לא ינומקו גם עכשיו. 

<דניאל עטר (המחנה הציוני):>
אני רוצה לדעת האם יש זכות דיבור - - -

<היו"ר משה גפני:>
אתה לא יכול לשאול בלי שאני נותן רשות. 

<דניאל עטר (המחנה הציוני):>
לחברי כנסת שהם לא חברי הוועדה? 

<היו"ר משה גפני:>
אני קורא אותך לסדר פעם ראשונה. אתה לא שואל בלי רשות. 

<דניאל עטר (המחנה הציוני):>
מותר לי לשאול את היועצת המשפטית שאלה. מותר לי לשאול אותה. 

<היו"ר משה גפני:>
לא, אתה לא שואל בלי רשות. 

<דניאל עטר (המחנה הציוני):>
אתה אמרת שאסור לי לדבר, שהיא תגיד. 

<עליזה לביא (יש עתיד):>
למה אתה מנהיג פה טרור?

<היו"ר משה גפני:>
אתה לא שואל בלי רשות. 

<עליזה לביא (יש עתיד):>
למה אתה מנהיג פה טרור? 
<מיכל רוזין (מרצ):>
מה קרה? חבר הכנסת גפני, ממה החשש הגדול? 

<מאיר כהן (יש עתיד):>
היועצת המשפטית, אפשר לדבר אם אני לא חבר ועדה? אני רוצה לשמוע את תשובתך. 

<מיכל רוזין (מרצ):>
מה קרה ש - - -

<מאיר כהן (יש עתיד):>
היועצת המשפטית - - - 

<היו"ר משה גפני:>
אני קורא אותך לסדר פעם ראשונה.

<מאיר כהן (יש עתיד):>
תקרא לי כמה שאתה רוצה. אני יכול לדבר? 

<היו"ר משה גפני:>
אני קורא אותך לסדר פעם שנייה. 

<מאיר כהן (יש עתיד):>
אני יכול לדבר? 

<היו"ר משה גפני:>
אני קורא אותך לסדר פעם שלישית. אני מבקש להוציא אותו. 

<מאיר כהן (יש עתיד):>
אני שואל את היועצת המשפטית. תתבייש לך. 

<היו"ר משה גפני:>
אני מבקש להוציא - - -

<מאיר כהן (יש עתיד):>
תתבייש לך. 

<היו"ר משה גפני:>
להוציא את מאיר כהן. 

<מיכל רוזין (מרצ):>
מה קרה? למה אי אפשר לקיים עוד פעם דיון? 

<מאיר כהן (יש עתיד):>
תתבייש לך. 

(חבר הכנסת מאיר כהן יוצא ממליאת הוועדה.)

<אורן אסף חזן (הליכוד):>
מאיר, יצא לך קול של שמעון פרס. 

<מיכל רוזין (מרצ):>
מה הלחץ? מה קרה? נכנסת שבת? מה יקרה אם עוד שעה? מה קרה? יש מספיק זמן עד שבת. אפשר לקיים דיון, מה קרה? 

<דב חנין (הרשימה המשותפת):>
- - - מהשמאל, מותר לרמוס - - - העיקר לשמור על השלטון שלכם. 

<קארין אלהרר (יש עתיד):>
- - - לכל חבר כנסת מותר לדבר. 
<מיקי רוזנטל (המחנה הציוני):>
אני אדבר לעצמי? 

<קארין אלהרר (יש עתיד):>
מה זה הדבר הזה? 

<מיכל רוזין (מרצ):>
מה קרה לך? איך התהפכת ככה? באמת. עוד שעה דיון, מה יקרה? מה יקרה? 

<עליזה לביא (יש עתיד):>
אתה לימדת אותנו - - -

<מיכל רוזין (מרצ):>
אנשים יילכו לישון שעה יותר מאוחר. 

<מיקי רוזנטל (המחנה הציוני):>
אדוני - - -

<אורן אסף חזן (הליכוד):>
מיקי רוזנטל, עד שיש לך זכות דיבור אתה לא מנצל אותה? 

<מיקי רוזנטל (המחנה הציוני):>
קודם כל, אדוני היושב ראש, בתור מי שמעריך אותך מאוד והיה איתך גם חבר גם באופוזיציה - - -

<קארין אלהרר (יש עתיד):>
הוא לא מקשיב לך בכלל. 

<מיקי רוזנטל (המחנה הציוני):>
גם חבר איתך באופוזיציה ובקואליציה ובאמת מוקיר אותך ואת פועלך, אני חושב שאתה צריך להתנצל על מה שקרה פה מקודם. הניסיון שלא לקיים דיון - - -

<דניאל עטר (המחנה הציוני):>
אנחנו לא שומעים כלום. 

<עליזה לביא (יש עתיד):>
איפה שר התקשורת? אין שר במדינת ישראל. 

<זהבה גלאון (מרצ):>
אבל למה את מפריעה לו? הוא מדבר. מה קורה לכם? מיקי רוזנטל מדבר. 

<מיקי רוזנטל (המחנה הציוני):>
הניסיון שלא לקיים את הדיון נראה כמו מחטף וזה חבל, אני לא חושב שזה ראוי שזה ידבק בך, הדבר הזה. 

לעצם העניין, מצב התקשורת במדינת ישראל חמור ביותר. העובדה ששר התקשורת עצמו שולח את ידיו כמעט לכיוון כל כלי התקשורת ומנסה להצר את צעדיהם, שולט בפועל ברשות השידור, בישראל היום ועכשיו יש לו הסכם עקום עם מר אלוביץ, שהוא יעזור למר אלוביץ בהחלטות שנוגעות לפס הרחב ובתמורה אתר וואלה תומך בראש הממשלה באופן בלתי מסויג, והייתי אומר דוחה, ועוד שורה של בעיות נוספות כמו הרצון להחליש את ערוץ 2 ואת ערוץ 10. 

<היו"ר משה גפני:>
אני מבקש לא להפריע. מיקי רוזנטל מדבר ולא להפריע לו. 

<מיקי רוזנטל (המחנה הציוני):>
אני חושב שזה מבקש התייחסות ודיון נרחב ואני חושב שגם שר התקשורת צריך להיות פה בדיון הזה. 

<היו"ר משה גפני:>
זה רעיון טוב. להביא את ראש הממשלה? 

<מיקי רוזנטל (המחנה הציוני):>
אני חושב שזה יהיה מצוין. אני חושב שזה יהיה ראוי מאוד - - -

<אורלי לוי אבקסיס (ישראל ביתנו):>
בטח הוא לא קבע פגישות ותכנן - - -

<היו"ר משה גפני:>
רבותיי - - -

<קריאה:>
למה לא נותנים למוזס לדבר? 

<היו"ר משה גפני:>
הוא לא חבר ועדה. 

<אלעזר שטרן (יש עתיד):>
אולי הוא במקרה גם בבניין. 

<חיים ילין (יש עתיד):>
טמיר, תרשום אותי בבקשה. 

<קארין אלהרר (יש עתיד):>
תרשום אותי, בבקשה. 

<יעל גרמן (יש עתיד):>
גם אותי, בבקשה. תרשום גם אותי לזכות דיבור. 

<עליזה לביא (יש עתיד):>
גם אני רוצה. 

<טמיר כהן:>
את לא חברת ועדה.

<היו"ר משה גפני:>
אני מצטער מאוד, אתן רוצות להירשם תירשמו, אבל אני לא נותן, רק לחברי ועדה. 

<יעל גרמן (יש עתיד):>
אנחנו רוצים לקבל את חוות הדעת של היועצת המשפטית.

<קארין אלהרר (יש עתיד):>
אין כזה דבר. אין כזה דבר. 

<חיים ילין (יש עתיד):>
גפני, אתה לא יכול לתת נאום במליאה על דמוקרטיה ועל ליברליות ועל התחשבות ועל כל מה שאתה רוצה ותסתום פיות. אתה לא יכול, זה לא עובד. 

<היו"ר משה גפני:>
תודה רבה. 

<יעל גרמן (יש עתיד):>
אנחנו רוצים לשמוע את חוות הדעת של היועצת המשפטית. 

<קארין אלהרר (יש עתיד):>
רגע - - -

<היו"ר משה גפני:>
אני קורא אותך לסדר שנייה.

<יעל גרמן (יש עתיד):>
אנחנו רוצים לשמוע את חוות הדעת של היועצת המשפטית. 

<היו"ר משה גפני:>
את שמעת מה שאמרתי? 

<אורן אסף חזן (הליכוד):>
גפני, בסוף לא יישאר לי עם מי לדבר.

<היו"ר משה גפני:>
את שומעת מה שאמרתי? אני קורא אותך לסדר פעם שלישית. לצאת מהחדר.

<יעל גרמן (יש עתיד):>
השאלה אם אתה שומע אותי.

<היו"ר משה גפני:>
אני מבקש להוציא אותה. 

<אורן אסף חזן (הליכוד):>
גפני, לא יישאר לי עם מי לדבר.

<יעל גרמן (יש עתיד):>
אנחנו רוצים את חוות הדעת של היועצת המשפטית.

<קארין אלהרר (יש עתיד):>
חוות דעת יועצת משפטית. 

<מיכל רוזין (מרצ):>
מה עם ממלאי המקום של ועדת כספים? גפני, זה לא הוגן.

<היו"ר משה גפני:>
לא עכשיו, בבקשה. 

<מיקי רוזנטל (המחנה הציוני):>
הסוגיות שעומדות - - - 

<קארין אלהרר (יש עתיד):>
מיקי, אני מבקשת רגע, סליחה. 

<מכלוף מיקי זוהר (הליכוד):>
קארין אלהרר, את מפריעה לדיון, מה זה הדבר הזה? 

<היו"ר משה גפני:>
קארין, אני קורא אותך לסדר פעם ראשונה.

<מכלוף מיקי זוהר (הליכוד):>
תפסיקי להפריע לדיון. 

<מיכל רוזין (מרצ):>
אבל היא ביקשה הצעה לסדר מתחילת הדיון. 

<היו"ר משה גפני:>
אני מבקש להפסיק, בסדר? 

<מכלוף מיקי זוהר (הליכוד):>
תני לאנשים לדבר. 

<היו"ר משה גפני:>
באמת, את מפריעה לאנשים להתבטא. 

<קארין אלהרר (יש עתיד):>
סליחה, סליחה - - -

<היו"ר משה גפני:>
לא, אני לא נותן לך. 

<קארין אלהרר (יש עתיד):>
לא, אבל אתה - - -

<היו"ר משה גפני:>
לא, אני לא נותן לך. 

<קארין אלהרר (יש עתיד):>
אין כזה דבר, אני חברת כנסת. 

<מכלוף מיקי זוהר (הליכוד):>
אז מה, את צריכה להפריע לדיון? 

<מיכל בירן (המחנה הציוני):>
אבל שייתן לה הזדמנות להתבטא אחר כך והיא תהיה בשקט עכשיו.

<מכלוף מיקי זוהר (הליכוד):>
זו חוצפה. 

<מיכל רוזין (מרצ):>
זו חוצפה שממלאי מקום של ועדת כספים וחברי כנסת לא יכולים לדבר כאן. 

<יואל חסון (המחנה הציוני):>
חבר הכנסת זוהר, אתה לא קובע כאן את הכללים, אתה לא - - - 

<מיקי לוי (יש עתיד):>
רגע, יש כאן יו"ר, מיקי, תן לו לנהל את העניינים. מה אתה מתערב? 

<יואל חסון (המחנה הציוני):>
מה זה, הפיכה פה? 

<קארין אלהרר (יש עתיד):>
תן לי לדבר, גפני. 

<היו"ר משה גפני:>
קארין, אני מבקש להפסיק. 

<קארין אלהרר (יש עתיד):>
לא, אני רוצה שתיתן לי רגע לשאול את היועצת המשפטית - - -

<היו"ר משה גפני:>
אני לא נותן. 

<קארין אלהרר (יש עתיד):>
אין כזה דבר.

<היו"ר משה גפני:>
אני לא נותן.

<קארין אלהרר (יש עתיד):>
אני - - - 

<היו"ר משה גפני:>
אבל אני לא נותן. 

<קארין אלהרר (יש עתיד):>
לא - - -

<היו"ר משה גפני:>
קודם חברי הוועדה ידברו. 

<קארין אלהרר (יש עתיד):>
לא - - -

<היו"ר משה גפני:>
קודם חברי הוועדה ידברו. 

<מיכל רוזין (מרצ):>
היא רוצה לשאול שאלה, היא מהתחלה מבקשת לשאול שאלה.

<קארין אלהרר (יש עתיד):>
לא, אני מצטערת, אבל לא. 

<היו"ר משה גפני:>
לא, היא לא מפסיקה.

<קריאה:>
היא לא תפסיק. 

<קארין אלהרר (יש עתיד):>
לא, אני לא אפסיק. 

<דב חנין (הרשימה המשותפת):>
היא רוצה לשאול שאלה, מה קרה? 

<היו"ר משה גפני:>
אני לא רוצה לתת. דב, עם כל הכבוד. 

<אורן אסף חזן (הליכוד):>
גפני, תן לה לשאול ויהיה שקט.

<היו"ר משה גפני:>
לא רוצה. 

<קארין אלהרר (יש עתיד):>
אני רוצה ש - - -

<היו"ר משה גפני:>
אני לא אתן. 

<קארין אלהרר (יש עתיד):>
אתה תיתן.

<היו"ר משה גפני:>
חבר הכנסת מיקי רוזנטל, תמשיך. 

<קארין אלהרר (יש עתיד):>
לא, אני לא רוצה. גפני, תן לי לשאול שאלה. גפני. אתה יכול להתעלם ממני, אבל אני רוצה תשובה. 

<היו"ר משה גפני:>
אני לא אאפשר לך. קארין, אני לא אאפשר לך.

<קארין אלהרר (יש עתיד):>
אני רוצה תשובה. 

<היו"ר משה גפני:>
אבל אני לא אאפשר לך. 

<קארין אלהרר (יש עתיד):>
אבל אני רוצה תשובה. 

<היו"ר משה גפני:>
בסדר, אז את רוצה. 

<קארין אלהרר (יש עתיד):>
לא, זה לא בסדר. 

<היו"ר משה גפני:>
בסדר.

<קארין אלהרר (יש עתיד):>
זה לא בסדר, גפני. 

<היו"ר משה גפני:>
מיקי רוזנטל, בבקשה. 

<קארין אלהרר (יש עתיד):>
אני לא אתן לך לנהל את הדיון הזה.

<יואל חסון (המחנה הציוני):>
אבל את לא נותנת למיקי בינתיים. 

<קארין אלהרר (יש עתיד):>
גפני, נקרע לי הגרון, אני רוצה שאלה. גברתי היועצת המשפטית, יש ליושב ראש הוועדה זכות להשתיק אותי? גברתי היועצת המשפטית, יש ליושב ראש הוועדה זכות לא לתת לי לדבר? 

<אורלי לוי אבקסיס (ישראל ביתנו):>
הסתייגויות, כל חברי הכנסת יכולים להגיש, נכון? לא רק חברי הוועדה. 

<קארין אלהרר (יש עתיד):>
גברתי היועצת המשפטית - - -

<אורלי לוי אבקסיס (ישראל ביתנו):>
חבר'ה, הסתייגויות כל חברי הכנסת יכולים להגיש. אני ממליצה. 

<חיים ילין (יש עתיד):>
אבל זכות דיבור מעבר להסתייגות? 

<קארין אלהרר (יש עתיד):>
סליחה, אני רוצה - - -

<קריאה:>
אורלי, ממילא יש שלוש הצבעות, זה לא יעזור. 

<אראל מרגלית (המחנה הציוני):>
אני רוצה לשמוע את חברי, מיקי רוזנטל, בבקשה.

<קארין אלהרר (יש עתיד):>
לא, רגע, סליחה. 

<אורלי לוי אבקסיס (ישראל ביתנו):>
כל הדיון נפתח. 

<קארין אלהרר (יש עתיד):>
אני רוצה - - - שגית, אני מבקשת שאלה. 

<קריאה:>
ואני גם מבקש סנדוויצ'ים בוועדה הזאת, עכשיו אמצע הלילה.

<מיקי לוי (יש עתיד):>
ושתייה, מה זה אין שתייה? 

<מיכל רוזין (מרצ):>
אנחנו רוצים שישמרו לנו מרק.

<קריאה:>
יש כנאפה?

<קריאה:>
יש כנאפה מרמאללה, עכשיו עוד מעט מגיע. 

<מיקי רוזנטל (המחנה הציוני):>
הבעיות של שוק התקשורת הישראלי הן דרמטיות.

<היו"ר משה גפני:>
אני מבקש מכל העוזרים לצאת. 

<קארין אלהרר (יש עתיד):>
אני רוצה - - - 

<מיכל בירן (המחנה הציוני):>
אנחנו צריכים כאן את העוזרים שלנו. איזו מין אמירה זאת? 

<היו"ר משה גפני:>
כל מי שלא חבר כנסת - - - לצאת. כל מי שלא חבר כנסת - - -

<מיכל בירן (המחנה הציוני):>
מה הבעיה שלך עם העוזרים, גפני? אנחנו צריכים אותם כאן איתנו. 

<היו"ר משה גפני:>
כל מי שלא חבר כנסת - - -

<יואל חסון (המחנה הציוני):>
מה זה, אתם מתכננים פה - - - מה אתה מתכנן לעשות כאן, אדוני? 

<מיקי לוי (יש עתיד):>
מה אתם נטפלים לעוזרים? מה יש לעוזרים? לא הפריעו, לא דיברו. 

<אורן אסף חזן (הליכוד):>
מיקי, הוא רוצה דיון אינטימי. 

<מיקי לוי (יש עתיד):>
מה זה רלוונטי לעוזרים? מה זה להוציא את העוזרים? 

<מיכל בירן (המחנה הציוני):>
זאת ממש התעמרות בעובדים שלנו. 

<מיקי לוי (יש עתיד):>
אדוני, מה הדיקטטורה הזו? 

<יואל חסון (המחנה הציוני):>
גפני, מה אתה מתכנן פה? 

<קארין אלהרר (יש עתיד):>
גפני, אני עדיין לא קיבלתי תשובה. 

<מיקי רוזנטל (המחנה הציוני):>
אני לא הצלחתי להשלים משפט. 

<היו"ר משה גפני:>
קארין, את רוצה שאני אוציא אותך? 

<קארין אלהרר (יש עתיד):>
תוציא אותי. מה, אתה מפחיד אותי? 

<היו"ר משה גפני:>
אני מבקש להוציא את חברת הכנסת קארין אלהרר.

<קארין אלהרר (יש עתיד):>
לא, אתה עוד לא קראת לי ל - - -

<מיכל רוזין (מרצ):>
לא קראת לה שלוש קריאות.

<היו"ר משה גפני:>
אני קורא אותך לסדר פעם שנייה. אני קורא אותך לסדר - - -

<חיים ילין (יש עתיד):>
היא נעלה את הכיסא, אי אפשר להוציא אותה.

<היו"ר משה גפני:>
אני קורא אותך לסדר פעם שלישית. 

<חיים ילין (יש עתיד):>
רק היא יודעת לצאת לבד.

<מיכל רוזין (מרצ):>
לא קראת לה פעם ראשונה. 

<קארין אלהרר (יש עתיד):>
אני רוצה להבין, אתה הוצאת אותי? 

<מיקי רוזנטל (המחנה הציוני):>
גברתי היועצת המשפטית, האם זה נכון שסגירת הוועדה לעוזרים צריכה הצבעה של כל חברי הוועדה? 

<קריאה:>
לא, ממש לא. 

<מיקי רוזנטל (המחנה הציוני):>
אני רק שאלתי. 

<שגית אפיק:>
לא. יושב ראש הוועדה רשאי להגביל את הנוכחות באולם. 

<יואל חסון (המחנה הציוני):>
זה מאוד ירגיע, אגב, אם תעני לתשובות. זה ירגיע מאוד. 

<היו"ר משה גפני:>
אני רוצה להגיד - - -

<קסניה סבטלובה (המחנה הציוני):>
למה ההתעמרות הזאת בעובדים?

<היו"ר משה גפני:>
אני מבין את מה שהאופוזיציה רוצה, זה בסדר גמור - - -

<קארין אלהרר (יש עתיד):>
לא, אתה לא מבין.

<היו"ר משה גפני:>
אני ביקשתי ממך לצאת. 

<חיים ילין (יש עתיד):>
אמרתי לך, יש לה פנצ'ר בגלגל, היא לא תצא. 

(חברת הכנסת קארין אלהרר יוצאת ממליאת הוועדה.)

<היו"ר משה גפני:>
אני מבין את מה שאתם עושים, אתם רוצים לעבור את הלילה, לעבור גם את מחר, שהתקציב לא יעבור. זה בסדר גמור. אני מציע לא להטיף לי, לא על דמוקרטיה ולא על איך מנהלים את הישיבה, זה בסדר גמור. פתאום מעניין את כולם משרד התקשורת. אף אחד לא היה בדיון הזה, אף אחד לא היה. 

<דב חנין (הרשימה המשותפת):>
כי השר לא בא. בגלל שהשר לא בא. לא במקרה הסעיף נפל, השר לא בא, הוא לא נתן תשובות אף פעם. אפילו - - -

<היו"ר משה גפני:>
אני אסביר. 

<מיכל רוזין (מרצ):>
היה לנו מורה מצוין. 

<דב חנין (הרשימה המשותפת):>
אפילו אורי אריאל הבין שיש פה בעיה. 

<מיקי רוזנטל (המחנה הציוני):>
אני לא יכול לדבר, פשוט לא נותנים. 

<קריאה:>
אני גם לא מבקש לדבר. 

<חיים ילין (יש עתיד):>
אדון הגולגולות, אתה עם הגולגולות שלך, אתה צריך להיזהר אתה. 

<קריאה:>
אנחנו רוצים שלמוזס תהיה זכות דיבור. 

<מיקי לוי (יש עתיד):>
ועם הפרה על הגג.

<היו"ר משה גפני:>
מיקי רוזנטל, תשלים את הדברים. אני מבקש שכולם ייצאו. 

<מיקי רוזנטל (המחנה הציוני):>
אני מבקש לומר - - - 

<חיים ילין (יש עתיד):>
גפני, זה לא בסדר שהוצאת אותה. יש לה שאלה. לא בסדר. שמור על קור רוח, תן לה לשאול. 

<היו"ר משה גפני:>
בסדר.

<חיים ילין (יש עתיד):>
לא נכון מה שאתה עושה. 

<יואל חסון (המחנה הציוני):>
זה לא קופת חולים פה, רק שאלה. זה לא קופת חולים. 

<מיכל רוזין (מרצ):>
אני רק שאלה.

<היו"ר משה גפני:>
מיקי רוזנטל, בבקשה, אני עובר הלאה.

<מיקי רוזנטל (המחנה הציוני):>
אני מנסה להשלים משפט.

<היו"ר משה גפני:>
תשלים את דבריך. 

<מיקי רוזנטל (המחנה הציוני):>
המצב של שוק התקשורת הישראלי - - -

<היו"ר משה גפני:>
אני מבקש להוציא את כולם. 

<חיים ילין (יש עתיד):>
מה זה כולם? 

<מיכל רוזין (מרצ):>
מי זה כולם? 

<חיים ילין (יש עתיד):>
את כולם. יאללה, מפלגת כולם לצאת החוצה, בבקשה, ואנחנו ננצח את הבחירות. מה לעשות? מה אתה רוצה, גפני? 

<היו"ר משה גפני:>
לנצח את הבחירות - - - 

<חיים ילין (יש עתיד):>
דרך אגב, גפני - - -

<מכלוף מיקי זוהר (הליכוד):>
אני חושב שיש גבול לכמה פתטי אפשר להיות. יש גבול. 

<מיכל רוזין (מרצ):>
דבר ראשון, מיקי, אין גבול לכמה פתטיים אפשר להיות. 

<מכלוף מיקי זוהר (הליכוד):>
אפשר להיות פתטי במידה מסוימת. 

<חיים ילין (יש עתיד):>
תקשיב, אתה הרי אמרת שהאופוזיציה לא עובדת. זלזלת באופוזיציה, נכון? סוף סוף האופוזיציה עובדת? היא תעבוד עד 12 בלילה מחר, זה התפקיד שלנו, שהממשלה תיפול על התקציב. 

<מכלוף מיקי זוהר (הליכוד):>
אנחנו נדרוס אתכם בדרך להעברת התקציב. 

<חיים ילין (יש עתיד):>
לא יעזור כלום. 

<מיכל רוזין (מרצ):>
אוה, מה זה, איומים? זה סגנון - - - 

<מיקי לוי (יש עתיד):>
מה הסגנון הזה? בושה. 

<חיים ילין (יש עתיד):>
קח את ה-די 9, קח את הדי 9 לבית המשפט.

<מיכל רוזין (מרצ):>
בוז. למה אתה לא קורא לו לסדר? למה אתה לא קורא למיקי זוהר לסדר על מה שהוא אומר? אתה צריך להוציא אותו מפה. גפני, איך אתה לא מוציא אותו מפה? אתה חכם - - -

<מיקי לוי (יש עתיד):>
אני עכשיו גם מבקש רביזיה על הוועדה לתאונות הדרכים. 

<קסניה סבטלובה (המחנה הציוני):>
רביזיה על הרביזיה. 

<מיכל רוזין (מרצ):>
איך אתה לא מוציא את מיקי זוהר מהחדר? 

<קריאה:>
מה זה הדריסות האלה? ואיפה האור ירוק כשצריכים אותו? 

<קסניה סבטלובה (המחנה הציוני):>
מי שמוצא פה ממשיך את הישיבה בחוץ. 

<אורן אסף חזן (הליכוד):>
מיקי, יש לך רישיון לטרקטור? 

<קסניה סבטלובה (המחנה הציוני):>
מי שיוצא ממשיך - - -

<מיכל רוזין (מרצ):>
יש פה אפליה, איפה ואיפה בין חברי כנסת של הקואליציה ל - - -

<קריאה:>
אני מדמיין את אורן חזן על טרקטורון בים.

<מיכל רוזין (מרצ):>
יש פה אפליה בין חברי כנסת של הקואליציה לאופוזיציה. אם אתה מרשה לו לדבר ככה באופן הזה בלי לקרוא לו לסדר - - -

<היו"ר משה גפני:>
אני לא מרשה.

<מיכל רוזין (מרצ):>
- - - ובלי להוציא אותו. 

<חיים ילין (יש עתיד):>
אז מה? נו אז מה? תוציא אותו. 

<מיכל רוזין (מרצ):>
שיקריאו לך - - - 

<היו"ר משה גפני:>
רגע, רגע. 

<אורן אסף חזן (הליכוד):>
אני גם רשום לדבר, אדוני היושב ראש. 

<היו"ר משה גפני:>
אני מבין שזה הדיון שהאופוזיציה - - - 

<חיים ילין (יש עתיד):>
אלי, משלמים לנו לפי צעקות. ככל שהדציבלים עולים המשכורת שלנו עולה גם. 

<היו"ר משה גפני:>
חיים, אני קורא אותך לסדר פעם שנייה. 

<יואל חסון (המחנה הציוני):>
לא, היא דווקא יורדת. 

<היו"ר משה גפני:>
מה שאני מבקש לומר - - -  

<אורן אסף חזן (הליכוד):>
ילין, אולי אתה רוצה אותה בז'יטונים?

<חיים ילין (יש עתיד):>
אתה שומע סלקטיבי. 
<היו"ר משה גפני:>
אורן, אני קורא אותך לסדר פעם ראשונה. 

<קריאה:>
אורן, מה זה הז'יטונים? על מה אתה מדבר? 

<חיים ילין (יש עתיד):>
שומע סלקטיבי אתה. 

<אורן אסף חזן (הליכוד):>
הוא אמר שככל שהוא צועק - - -

<קריאה:>
רגע, תסביר את עצמך, כי הוא נעלב, אורן. 

<היו"ר משה גפני:>
אורן, שנייה, תעשה לי טובה. 

<קסניה סבטלובה (המחנה הציוני):>
תיזהר, שמור על הבריאות. העיקר הבריאות, חבל עליך. 

<היו"ר משה גפני:>
אני מבקש להודיע. אני רק מבקש לפני זה, איש משרד האוצר כאן? בבקשה. 

<קריאה:>
לא, הוציאו אותו. 

<היו"ר משה גפני:>
שנייה, תיכף נוציא אותו. 

<אורן אסף חזן (הליכוד):>
הייתה פה תרנגולת אחת, זה הספיק. 

<היו"ר משה גפני:>
אם זה הדיון שאתם מבקשים - - -

<אורלי לוי אבקסיס (ישראל ביתנו):>
לא, יש לי דיון - - -

<היו"ר משה גפני:>
בסדר, אני אעשה את הדיון הזה, אני מבקש רק שתקריאי את הסעיף. בבקשה. 

<דניאל עטר (המחנה הציוני):>
מיקי, זו לא זכות הדיבור שלך? 

<מיקי רוזנטל (המחנה הציוני):>
כן, אני מחכה. 

<קריאה:>
הוא עוד לא גמר. מיקי, עוד לא סיימת. 

<אורן אסף חזן (הליכוד):>
מיקי, איזה נימוס. 

<חיים ילין (יש עתיד):>
הם לא ראו את הסרט 'מציצים'. 

<אורן אסף חזן (הליכוד):>
אדוני, למי אתה רוצה להקשיב. 

<יואל חסון (המחנה הציוני):>
הוא היה באמצע זכות דיבור. 

<היו"ר משה גפני:>
אני אתן לו. הוא נמצא באמת בדיונים כל הזמן, הוא לא בא רק בשביל לעשות חגיגה של אופוזיציה. זה בסדר, אני בעד.

<יואל חסון (המחנה הציוני):>
אל תזלזל בפעולות האופוזיציה, אתה היית שם פעם. 

<היו"ר משה גפני:>
חס וחלילה, אני הייתי אופוזיציה, מה זה, אני מתגעגע לשם. 

<יואל חסון (המחנה הציוני):>
לא היית כזה טוב שם, אבל היית שם. 

<אורלי לוי אבקסיס (ישראל ביתנו):>
יש לך הזדמנות היום. 

<חיים ילין (יש עתיד):>
גפני, תצביע איתנו פעם אחת, זה כל מה שצריך. איתנו, תהיה באופוזיציה דקה אחת, זה הכול. 

<היו"ר משה גפני:>
ב-22:10 אני מקיים הצבעה. 

<קריאה:>
על מה? 

<מיקי לוי (יש עתיד):>
יש לי חוות דעת, אדוני, של היועץ המשפטי לכנסת. תשמע רגע מה יש לך. יש לי חוות דעת של עורך הדין אייל ינון, שאתה מחויב לתת לחברי הכנסת שהם לא חברים לדבר, אם כי בזמן פחות מחברי הוועדה. 

<אורלי לוי אבקסיס (ישראל ביתנו):>
גם חברי הוועדה עוד לא דיברו. 

<מיקי לוי (יש עתיד):>
חד משמעית. זהו. ואם לא, כל הדיון הזה וההצבעה הזו הם פסולים. 

<היו"ר משה גפני:>
מאה אחוז.

<מיקי לוי (יש עתיד):>
אני מבקש שאייל ינון יבוא הנה, אני דורש את זה. 

<היו"ר משה גפני:>
תבקש ממנו. 

<זהבה גלאון (מרצ):>
עוד לא דיברנו. חברי הוועדה עוד לא - - -

<אורלי לוי אבקסיס (ישראל ביתנו):>
רגע, אבל חברי הוועדה עוד לא דיברו, אדוני היושב ראש. 

<אורן אסף חזן (הליכוד):>
אתם צועקים, תתחיל דיון. 

<אורלי לוי אבקסיס (ישראל ביתנו):>
אבל אני לא אשמה, אני ישבתי בשקט. אני מחכה לתורי. 

<מיכל בירן (המחנה הציוני):>
אורלי ממש ישבה בשקט, תן לה לדבר. 

<אראל מרגלית (המחנה הציוני):>
וזה לא דבר רגיל. 

<אורן אסף חזן (הליכוד):>
אורלי, את רוצה להישאר אמינה? אל תגידי 'ישבתי בשקט'. 

<אורלי לוי אבקסיס (ישראל ביתנו):>
אתה ממש חוצפן, אורן. אורן, שב בשקט, יהיה יותר בריא. 

<מיקי לוי (יש עתיד):>
אנחנו לא שומעים אותך, אנחנו מצטערים. 

<מיכל בירן (המחנה הציוני):>
לא שומעים אותך. 

<מיקי לוי (יש עתיד):>
הכול מהתחלה. 

<היו"ר משה גפני:>
תודה רבה.

<מיקי לוי (יש עתיד):>
מה זה תודה רבה? מה היא אמרה? מה אמרת? 

<היו"ר משה גפני:>
שבן אדם לא יכול לבוא לעשות את הרעש, האופוזיציה עושה את הרעש, ואחרי זה לבוא ולהגיד 'אנחנו לא שומעים'. עם כל הכבוד - - -

<מיקי לוי (יש עתיד):>
לא, היה די שקט. 

<מיכל רוזין (מרצ):>
לא, חלק מהמיקרופונים לא עובדים. 

<מיקי לוי (יש עתיד):>
היא לא דיברה לרמקול. 

<מיקי רוזנטל (המחנה הציוני):>
בעיות שוק התקשורת הן דרמטיות ובהיעדר שר הן הופכות להיות דרמטיות יותר. אני מצטער, אבל זה מה שיש לי - - - 

<יואל חסון (המחנה הציוני):>
די, באמת שקט. 

<היו"ר משה גפני:>
כן, בבקשה.

<מיקי רוזנטל (המחנה הציוני):>
יש שורה שלמה של בעיות, מהנושא של ברית המועצות, דרך הסוגיה של הון שלטון, דרך הסוגיה של יס והוט שמשתוללים עכשיו עם המחירים, דרך עשרות סוגיות אחרות שלא מטופלות וגם אין להן מענה, לא תקציבי ולא פוליטי ולא מקצועי. הנושא של רשות השידור הקורסת, זה לא מנוּוט. יכול להיות חלילה שהיא תיסגר על הדרך בגלל שאין שר תקשורת - - -

<מיכל רוזין (מרצ):>
חברי הקואליציה פה מפריעים לנו לשמוע. 

<מיקי רוזנטל (המחנה הציוני):>
או בגלל ההימנעות שלו מלהתערב כראוי כדי להציל את רשות השידור. לפיכך, אדוני, אני חושב ששר התקשורת חייב להיות פה - - -

<היו"ר משה גפני:>
מאה אחוז, אני אמסור לו את הבקשה שלכם. 

<מיקי רוזנטל (המחנה הציוני):>
חייב להתקיים דיון רציני. תודה רבה.

<היו"ר משה גפני:>
חברת הכנסת זהבה גלאון. זהבה, אני מבקש, רק בקצרה. 

<זהבה גלאון (מרצ):>
אדוני היושב ראש, חבריי חברי הכנסת, ראש הממשלה נתניהו מחזיק בחמישה תיקים ו - - -

<אורן אסף חזן (הליכוד):>
אחרי שהכנסנו את גרמן בחזרה. המורה רוצָה לחזור לדיון. 

<היו"ר משה גפני:>
לא, אז אם מחזירים אותה אז צריך להחזיר גם את עיסאווי פריג'.

<אורן אסף חזן (הליכוד):>
את כולם, וגם את קארין. 

<קסניה סבטלובה (המחנה הציוני):>
אתה מנהל את הדיון? 

<היו"ר משה גפני:>
בלאו הכי נשארו עשר דקות. 

<קסניה סבטלובה (המחנה הציוני):>
אתה מנהל את הדיון? מה נסגר? 

<אורן אסף חזן (הליכוד):>
גפני, אתה רוצה שאני אנהל את הדיון? 

<היו"ר משה גפני:>
לא, אין צורך, תודה. 

<אראל מרגלית (המחנה הציוני):>
אורן, חבל על הבריאות שלך, באמת. תנו לזהבה לדבר. 

<זהבה גלאון (מרצ):>
אדוני היושב ראש, ראש הממשלה מחזיק בחמישה תיקים, אחד מהם זה תיק התקשורת. 

<קריאה:>
ארבעה.

<זהבה גלאון (מרצ):>
אני ספרתי. אחד מהם זה תיק התקשורת. ההצבעה היום מראה שהפעם יש אלוהים והוא שלנו, אדוני. 

<היו"ר משה גפני:>
יש אלוקים בכל מקרה. 

<זהבה גלאון (מרצ):>
הוא שלנו. 

<רחל עזריה (כולנו):>
יש תחרות? 

<קריאה:>
זהבה, במקרה הזה אני בעד. 

<רחל עזריה (כולנו):>
יש תחרות על בורא עולם? 

<היו"ר משה גפני:>
אני מבקש לא להפריע כאשר יושבת ראש מרצ אומרת שיש אלוקים. בבקשה. 

<קריאה:>
היושב ראש, אנחנו מחזקים אותך. 

<היו"ר משה גפני:>
בבקשה, זהבה. 

<עליזה לביא (יש עתיד):>
זהבה, החזרת לגפני את הצבע ללחיים. 

<קריאה:>
גפני חזר, בעשר בדקה גפני חזר. 

<קסניה סבטלובה (המחנה הציוני):>
עכשיו הוא יצטרף לאופוזיציה בטוח. 

<היו"ר משה גפני:>
זהבה. 

<זהבה גלאון (מרצ):>
אדוני, העובדה שתקציב משרד התקשורת נפל על הקול של השר אורי אריאל לא מקרית, היא מחזקת את ההנאה שלי, אדוני. 

<היו"ר משה גפני:>
אבל אומרים שהבית היהודי מפיל את הממשלה ויהדות התורה מצילה אותה. 

<דניאל עטר (המחנה הציוני):>
אבל, אדוני היושב ראש, עצם העובדה שזהבה גלאון אומרת שיש אלוהים ו - - -

<עליזה לביא (יש עתיד):>
תראה איך הוא הסכים, חזר לו הצבע ללחיים.

<דניאל עטר (המחנה הציוני):>
אחרי שאתה לא אומר שיש זכות דיבור לכולם. 

<רחל עזריה (כולנו):>
כי היא אמרה שבורא עולם הוא שלהם. 

<היו"ר משה גפני:>
בבקשה, זהבה.

<זהבה גלאון (מרצ):>
אדוני, בנימה רצינית, זה לא מקרי. הדיון בתיק התקשורת כנראה דינו אחת מהשתיים, או להתקיים כאן עם ראש הממשלה, כפי שאמר חבר הכנסת רוזנטל - - -

<היו"ר משה גפני:>
אני אגיד לו. 

<זהבה גלאון (מרצ):>
ראש הממשלה הוא מונופול תקשורת, הוא שולט בכלי התקשורת במדינת ישראל. 

<אראל מרגלית (המחנה הציוני):>
אנחנו שוקלים להנפיק אותו. לעשות לו אקזיט. 

<זהבה גלאון (מרצ):>
אדוני, לא ייתכן - - -

<אראל מרגלית (המחנה הציוני):>
לא, אנחנו עושים לראש הממשלה אקזיט. 

<אורן אסף חזן (הליכוד):>
על זה נפגשת עם מנכ"ל עלי באבא השבוע? אני רק שואל. 

<מיקי לוי (יש עתיד):>
אדוני, מי שמפריע לך זה מהליכוד. 

<אראל מרגלית (המחנה הציוני):>
למה אתה מקלקל? זו הייתה מחמאה. 

<היו"ר משה גפני:>
זהבה, תמשיכי. 

<זהבה גלאון (מרצ):>
אדוני, אני מסיימת. העובדה שראש הממשלה שולט בוואלה, ברשות השידור, במועצת הכבלים והלוויין, ברשות השנייה, לא יכול להיות שנקרתה הזדמנות כזו והוא לא יופיע כאן - - - 

<היו"ר משה גפני:>
אני אמסור לו את זה.

<זהבה גלאון (מרצ):>
ואני מבקשת שתמסור לו את זה תוך כדי הישיבה. 

<היו"ר משה גפני:>
תודה רבה. 

<מיקי לוי (יש עתיד):>
אדוני היושב ראש, מה שקרה בוועדה, ההצבעה וחזרה מההצבעה, לא הוסיפה לא לך ולא לוועדה כבוד, כי עד עתה קיימת את הוועדה תוך שיתוף פעולה ביד רמה ו - - -

<היו"ר משה גפני:>
בסדר, חזרתי בתשובה, מה הבעיה? 

<מיקי לוי (יש עתיד):>
חבל ש - - -

<קריאה:>
לא, אם זהבה חוזרת בתשובה הוא חוזר בשאלה?

<מיקי לוי (יש עתיד):>
חזרת בתשובת היועמ"ש. על פי הייעוץ שקיבלתי מהיועץ המשפטי של הכנסת, אדוני, חלה - - - מיקי מכלוף, אל תפריע לי. 

<היו"ר משה גפני:>
אל תפריע לו. 

<מיכל רוזין (מרצ):>
עד עכשיו עוד לא קראת אותו פעם אחת לסדר. 

<מיקי לוי (יש עתיד):>
סמוטריץ', שתוק. 

<יואל חסון (המחנה הציוני):>
חבר הכנסת ריץ', לא מחלקים פה כסף, תירגע. 

<מיקי לוי (יש עתיד):>
על פי הייעוץ שקיבלתי מהיועץ המשפטי לכנסת - - -

<אורן אסף חזן (הליכוד):>
נראה לי שאתה טועה, הוא לקח על מה שהיה. 

<יואל חסון (המחנה הציוני):>
לכן לא מחלקים יותר, נגמר. 

<מיקי לוי (יש עתיד):>
חבר'ה, אל תפריעו לי, אני לא אעזוב את הרמקול, אני לא אסיים בשלוש דקות. אני מבטיח לכם. 

<היו"ר משה גפני:>
כן, בבקשה. 

<מיקי לוי (יש עתיד):>
על פי הייעוץ המשפטי שקיבלתי מהיועץ המשפטי לכנסת חלה עליך החובה, אדוני, לתת לכל חבר כנסת זמן דיבור, אפילו אם הוא זמן קצר יותר מחבר, כי אינך יכול לסתום את פיהם של חברי הכנסת, עם כל הכבוד שיש לי אליך. כמו כן, אדוני היושב ראש, אני מבקש ששר התקשורת יגיע בדחיפות - - -

<היו"ר משה גפני:>
אתה גם מבקש שראש הממשלה יבוא? 

<מיקי לוי (יש עתיד):>
שר התקשורת, יש הבדל. ששר התקשורת יגיע בדחיפות לוועדה - - - 

<קריאה:>
אנחנו רוצים שהוא יתמקד בעבודתו בתקשורת. 

<מיקי לוי (יש עתיד):>
מכּיוון שאין תקציב. לא זאת ועוד, בהיעדרו של שר התקשורת, אדוני, חברות הכבלים יס והוט הרגישו שאין בעל בית והעלו את המחירים לצרכן בצורה פראית. אני לא שמעתי מכיוון הממשלה קול אחד. אני עכשיו מדבר ברצינות, אני שלחתי מכתב גם לראש הממשלה, גם לשר התקשורת וגם לשר האוצר. שתי חברות שמשתוללות על גבו של הציבור ועל זה אני מדבר ברצינות. 

<היו"ר משה גפני:>
תודה רבה. 

<מיקי לוי (יש עתיד):>
אני בזכות דיבור. מכיוון שאני דואג לראש הממשלה - - -

<היו"ר משה גפני:>
שלוש דקות. 

<מיקי לוי (יש עתיד):>
אני לא בשלוש דקות. הנושא באחריות לארבעה תיקים אני מבקש שתזמן אותו כי אני דואג לבריאותו. ועכשיו, אדוני, אני מבקש לקיים תפילת ערבית, אני מניח שלבקשה זו לא תוכל לסרב. 

<היו"ר משה גפני:>
אבל התפללנו כבר. 

<קריאה:>
אבל אנחנו לא. הוא מ'יש עתיד', הוא לא מבין בתפילות, מה הוא מבין? 

<קריאה:>
גפני, מרצ אומרת שיש אלוהים ויש עתיד רוצה ערבית, חברים - - -

<אורן אסף חזן (הליכוד):>
אני בעד להחזיק ידיים ולשיר קומביה. 
<מיקי לוי (יש עתיד):>
תקשיב, חמוד שלי, אני מכיר יותר ממך את תפילת 18, אני אומר לך עכשיו בעל פה. 

<אורן אסף חזן (הליכוד):>
אני שומע אתכם ואני מרגיש צורך להחזיק איתכם ידיים ולהתחיל לשיר קומביה. 

<קריאה:>
קח אוויר. 

<היו"ר משה גפני:>
מרצ מדברת על אלוהים ו'יש עתיד' מדברים על תפילת ערבית ואתם ככה אדישים לעניין הזה. 

<קריאה:>
לא, אנחנו לא אדישים בכלל, אדוני. 

<היו"ר משה גפני:>
אורלי לוי, בבקשה. 

<אורלי לוי אבקסיס (ישראל ביתנו):>
אדוני היושב ראש, מה שהיה פה בוועדה, אני חושבת שלא מוסיף כבוד, לא לכנסת ולא לחברי הכנסת. 

<אורן אסף חזן (הליכוד):>
יש כאלה שזה מוסיף להם כסף. לא חשוב שמות. 

<אורלי לוי אבקסיס (ישראל ביתנו):>
אנחנו באמת נמצאים בזמן - - - אני מבינה את הקואליציה, חברים, יש להם דד ליין. אם אנחנו נמשיך פה את הדיונים וכדומה יש סכנה לעתידה של הקואליציה, אבל אנחנו יודעים שאנחנו פה, אתה יודע, נצפים, נראים, והחובה שלנו גם לשמור על איזה שהוא - - - 

<סגן שר האוצר יצחק כהן:>
הליך דמוקרטי. 

<אורלי לוי אבקסיס (ישראל ביתנו):>
לגמרי. ולכן מה שהיה פה קודם, לא רק שהיה נראה כמו מחטף, הוא היה גורם לכך שהציבור היה מאבד את האמון שלו, שגם ככה הוא מאוד מאוד דליל, בנבחרי הציבור שלו. מהשיחה שלי עם אייל ינון, לא רק שהסעיף הזה צריך להיפתח לחלוטין, אנחנו רשאים לא רק לדון בהסתייגויות שהיו, להגיש הסתייגויות חדשות ולדון בהן, חברי הכנסת יכולים לבוא ולטעון את הטענות שלהם ומן הסתם חברי הכנסת ירצו לטעון את הטענות שלהם, כי לצערי הרבה היינו פה לפעמים ימים ולילות ובסוף הדיונים האחרונים קולנו לא נשמע. בעיקר לאור המצב שחלק מחברי הכנסת פה בסעיפים הקואליציוניים החדשים של היום האחרון, שדנו פה בוועדת הכספים, נעלמו, חברי קואליציה, וחזרו עם רשימת דרישות שנענו לחלוטין אנחנו רוצים להשמיע את קולנו. 

ואני רוצה לומר לך משהו, לדוגמה אני רואה פה הזדמנות להעביר את הנושא הזה של לרשת את כל המקלטים הציבוריים בקווי העימות. אלה ילדים שאם חלילה וחס יצטרכו להגיע ל - - -

<אורן אסף חזן (הליכוד):>
אורלי, לא הגיעו איתך להסכמות בעניין הזה? 

<אורלי לוי אבקסיס (ישראל ביתנו):>
לא, לא הגענו להסכמות. אותם ילדים של דיור ציבורי, המקלטים שם, אין להם חדר ממ"ד בבית. אלה השכונות הישנות ביותר שנבנו לפני שנות ה-80, לכן צריך להבטיח שאם חלילה וחס הם יידרשו להגיע למקלטים יהיה מה שייתן להם גם להעביר את הזמן וגם איכות זמן. 

אנחנו רוצים לנצל את ההזדמנות כדי אולי להביא לביטול של החיבור בין גולן טלקום לבין סלקום. בעינינו זה דבר מאוד מאוד משמעותי. אולי לא נצליח להפיל את הממשלה, אבל אולי נצליח להביא לשינויים מהותיים. 

<היו"ר משה גפני:>
אוקיי, תודה רבה, עברו שלוש דקות. 

<אורלי לוי אבקסיס (ישראל ביתנו):>
לא, אנחנו רוצים להרחיב את הארגונים - - -

<מיקי לוי (יש עתיד):>
ולעצור את עליית המחירים של יס והוט. 

<היו"ר משה גפני:>
חבר הכנסת אחמד טיבי, שלוש דקות. אני אקפיד על הזמן. 

<אחמד טיבי (הרשימה המשותפת):>
תודה רבה. אני מברך על נהירת הח"כים היהודיים לוועדת הכספים. סוף סוף אתם מגלים עניין. 

<יואל חסון (המחנה הציוני):>
אבל לפחות לא באנו באוטובוס, אדוני. 

<היו"ר משה גפני:>
יואל, אני מבקש לא להפריע. 

<אחמד טיבי (הרשימה המשותפת):>
קרו כמה דברים שמחייבים צעדים גם על פי חוקי הממשלה וגם תקנון הכנסת. יש שר שהצביע נגד הממשלה, הוא מחויב להתפטר או לפטר אותו. 

<אורלי לוי אבקסיס (ישראל ביתנו):>
הוא הצביע נגד. 

<אחמד טיבי (הרשימה המשותפת):>
שר שהצביע נגד - - -

<אורן אסף חזן (הליכוד):>
הרב גפני, הוא הצביע נגד. 

<אורלי לוי אבקסיס (ישראל ביתנו):>
אנחנו הגענו ל-60-60. אדוני היושב ראש, האופוזיציה קיבלה 60. 

<אחמד טיבי (הרשימה המשותפת):>
אדוני, אתה ח"כ ותיק, אתה יותר ותיק ממני. 

<קריאה:>
הוא הצביע נגד סתם כי התקשורת שמאלנית. 

<אחמד טיבי (הרשימה המשותפת):>
אתה יותר ותיק ממני, שר שמצביע נגד הממשלה מחויב להתפטר, או להיות מפוטר. במקרה זה שר התקשורת הוא הבוס שלו וזה רלוונטי לסעיף שבו אנו דנים מחדש. לא במקרה אורי אריאל הצביע - - -

<יואל חסון (המחנה הציוני):>
אולי נבקש התייחסות משפטית. 

<אחמד טיבי (הרשימה המשותפת):>
הוא פשיסט עם מצפון מזדמן ולכן הוא הצביע כפי שהוא הצביע. מה אתה דוחף אותי כל הזמן? 

<יצחק וקנין (ש"ס):>
אני נהנה מכל רגע. 
<היו"ר משה גפני:>
אחמד, שלוש דקות. 

<קסניה סבטלובה (המחנה הציוני):>
זמן מזרח תיכוני זה יותר. 

<אחמד טיבי (הרשימה המשותפת):>
כל הזמן אתה אומר לי 'אחמד, זה רבע דקה'. 

<יואל חסון (המחנה הציוני):>
זה שעון ערבי. 

<אורן אסף חזן (הליכוד):>
וקנין וטיבי, אתם רוצים שאני אסדר לכם חדר לבד? 

<היו"ר משה גפני:>
יש הסתייגויות? 

<אחמד טיבי (הרשימה המשותפת):>
לי יש הסתייגויות מהותיות, אחרי שאנחנו מעלים את הדיון מחדש - - -

<היו"ר משה גפני:>
מאה אחוז, אתם תמסרו את זה בדפים. 

<אחמד טיבי (הרשימה המשותפת):>
בסדר, אבל אני רוצה להזכיר שני נושאים חשובים מבחינת התקשורת. יש רק רדיו אזורי אחד ב - - - ואני חושב שיש להקים תחנה גם באזור המשולש, גם באזור הנגב, בעלות של 6 מיליון שקל במשולש ו-6,000,854.38 בנגב. 

<קריאה:>
מה עם הר תבור? הוא נמצא שם באמצע ויש אחלה קליטה. 

<היו"ר משה גפני:>
אוקיי, חבר הכנסת טיבי, תודה רבה. חבר הכנסת גטאס, שלוש דקות. 

<אחמד טיבי (הרשימה המשותפת):>
היות שיש רק שני נציגים ערבים בוועדה - - - 

<היו"ר משה גפני:>
לא, הערבים והיהודים אותו דבר. 

<אחמד טיבי (הרשימה המשותפת):>
אני מאפשר לחברי - - -

<היו"ר משה גפני:>
אותו דבר. 

<אחמד טיבי (הרשימה המשותפת):>
הנה הוא, באסל גטאס. 

<היו"ר משה גפני:>
באסל גטאס עכשיו. 

<אחמד טיבי (הרשימה המשותפת):>
אז נו תן לו. 

<היו"ר משה גפני:>
עכשיו נתתי. 

<יואל חסון (המחנה הציוני):>
הוא שעה נותן לו ואתה לא נותן לו לתת לו. 

<אורן אסף חזן (הליכוד):>
בואו נעצור עם כל ה - - -

<קריאה:>
אורן מבקש לעצור את השטויות. 

<אורן אסף חזן (הליכוד):>
- - - לשמור על רצינות. 

<היו"ר משה גפני:>
חבר הכנסת גטאס, בבקשה. 

<קריאה:>
אחמד, הוא אמר שאם היית יודע היית ראש רשימה היום. 

<באסל גטאס (הרשימה המשותפת):>
אדוני היושב ראש, חבריי חברי הכנסת. 

<יואל חסון (המחנה הציוני):>
חבר'ה, תנו לחיקוי של אולמרט. 

<באסל גטאס (הרשימה המשותפת):>
אני ישבתי ברוב, אני לא רוצה להגיד בכול, כי עשית ישיבות בזמנים שכמעט אי אפשר להגיע אליהם, אבל נכחתי ברוב הישיבות - - -

<דניאל עטר (המחנה הציוני):>
באסל, בוא נעשה משט למשרד התקשורת. 

<היו"ר משה גפני:>
למה אתה אומר את זה? לא חשוב, בסדר, תגיד, אבל - - -

<אראל מרגלית (המחנה הציוני):>
הייתה לך תרומה רצינית. 

<היו"ר משה גפני:>
היית כל הזמן. 

<אראל מרגלית (המחנה הציוני):>
לא, אנחנו רוצים לעצור אותך, הייתה לך תרומה - - -

<רחל עזריה (כולנו):>
היית במלא דיונים. 

<היו"ר משה גפני:>
שמעת מה שהוא אמר? תגיד לו, אחמד. 

<אחמד טיבי (הרשימה המשותפת):>
90% מהדיונים נכחנו. 

<באסל גטאס (הרשימה המשותפת):>
זה מה שאני אומר. 

<רחל עזריה (כולנו):>
הבאת מלא שוקולד. 

<היו"ר משה גפני:>
באסל גטאס, בבקשה, שלוש דקות. לא להפריע. 

<אורן אסף חזן (הליכוד):>
אני מבקש שנהיה רציניים, יש לו קרוז השבוע. 

<דניאל עטר (המחנה הציוני):>
באסל, תחזור מהתחלה, בבקשה. 

<היו"ר משה גפני:>
אוה, איפה היית? 

<אלעזר שטרן (יש עתיד):>
גפני, אומרים שיכול להיות שאורי אריאל הצביע נגד כדי שהוא ינוח ואתה תעבוד. 

<באסל גטאס (הרשימה המשותפת):>
 - - - עוד דור, עוד חיים - - -

<היו"ר משה גפני:>
באסל, תגיד לי, מה אתה אומר שם שיעור? מה אתה עושה? אתה דיברת כבר שתי דקות. 

<באסל גטאס (הרשימה המשותפת):>
אני אומר משהו רציני, משהו אמיתי, הצעה שמובילה הקואליציה ואתם לא מאפשרים לי. אני אומר ככה, אנחנו בילינו כאן חודשיים בדיונים רציניים, ההשפעה שלנו על המספרים הייתה כמעט אפסית. בלילה האחרון המפורסם - - -

<אלעזר שטרן (יש עתיד):>
הפכו את סמוטריץ' לגזבר.

<אורן אסף חזן (הליכוד):>
לא, לאוצר הראשי. 

<באסל גטאס (הרשימה המשותפת):>
- - - כי הבאתם לנו את - - -

<אורלי לוי אבקסיס (ישראל ביתנו):>
לא, הוא כמו הגמד הזה של - - - 

<אורן אסף חזן (הליכוד):>
סמוטריץ' הוא לא גזבר, הוא קופאי. 

<מיקי לוי (יש עתיד):>
הפכו אותו לבנק. 

<קריאה:>
לא, הוא גבאי. 

<עליזה לביא (יש עתיד):>
לא, עזבי, גבאי זה מחמאה.
<קריאה:>
הוא קופאית ומגיע לו לשבת. 

<קריאה:>
סמוטריץ' הוא ברינקס. 

<יואל חסון (המחנה הציוני):>
חבר'ה, תעזבו את בצלאל, אין לו פריימריז, הוא לא צריך את כל זה. 

<אורלי לוי אבקסיס (ישראל ביתנו):>
חבר'ה, הוא נהנה מזה, אולי נפסיק את זה? הוא נהנה מזה יותר מדי, זה הזמן להפסיק. 

<אורן אסף חזן (הליכוד):>
גם טיבי נהנה מהחיבוק של וקנין. 
<אורלי לוי אבקסיס (ישראל ביתנו):>
תגיד ההוא.

<קריאה:>
ההוא שלקח את הכסף בברינקס. 

<באסל גטאס (הרשימה המשותפת):>
רבותיי, אני מבקש שאחרי החודשיים האלה שהתעייפנו בדיונים ולא השפענו בסוף באמת על המספרים והקואליציה ניצחה אותנו בכל הצבעה - - -

<קריאה:>
לא בכל הצבעה. 

<באסל גטאס (הרשימה המשותפת):>
ואתה, בכבודו ובעצמו ואנחנו מכירים אותך כאופוזיציונר נלחם, בלילה האחרון גירשת אותנו כמעט, נתת לנו לצאת בבושת פנים מהוועדה ועזבנו את כל הדיון ואמרנו 'תעשו מה שאתם רוצים'. הלילה יש הזדמנות כי אתה תציל את כבוד הוועדה. 

<היו"ר משה גפני:>
תודה רבה. 

<באסל גטאס (הרשימה המשותפת):>
שנייה. תן לנו - - -

<מיכל בירן (המחנה הציוני):>
הוא באמצע משפט. חבר כנסת באמצע משפט, תן לו לסיים. 

<באסל גטאס (הרשימה המשותפת):>
אני מסיים את המשפט. 

<היו"ר משה גפני:>
אורן, בבקשה. 

<אראל מרגלית (המחנה הציוני):>
הוא בזכות דיבור, אדוני. 

<באסל גטאס (הרשימה המשותפת):>
ותיתן לנו להשפיע על המספרים, כי הקואליציה אכן - - -

<היו"ר משה גפני:>
מאה אחוז, הבנתי. סיימת - - -

<באסל גטאס (הרשימה המשותפת):>
תשנה את המספרים ברוח ההסתייגויות שאנחנו מגישים. 

<היו"ר משה גפני:>
תודה רבה. אורן, אתה רוצה לדבר? 

<אורן אסף חזן (הליכוד):>
ראשית, אם מתעסקים בדיון באמת בעניין התקשורת אני יכול לספר לכם שמאז יחיא עיאש, שאמרו לו 'אל תענה לטלפון' והוא אמר 'אני עונה לטלפון ושכולם יתפוצצו' מאז הסלולר והתקשורת ברשות לא חזרו להיות אותו דבר.

<אראל מרגלית (המחנה הציוני):>
מה עם שר הביטחון בתקשורת? 

<אורן אסף חזן (הליכוד):>
עכשיו בואו נהיה רגע רציניים. 

<אראל מרגלית (המחנה הציוני):>
איך אנחנו מכוונים לשר התקשורת - - -

<אורן אסף חזן (הליכוד):>
אראל, באמת קשה לי. אני יושב פה ואני מבין את הרצון שלכם לעשות צחוקים ולא לשתף אותי כי אני חולה. 

<מיקי לוי (יש עתיד):>
מה פתאום? רפואה שלמה, אורן. 

<אראל מרגלית (המחנה הציוני):>
אורן, אנחנו יודעים שאתה קורא את הביקורת של התבונה הטהורה, אבל תן לנו להשתעשע. 

<קריאה:>
אורן, מי אנחנו שנעשה צחוקים לידך? 

<אורן אסף חזן (הליכוד):>
אני חושב שזה לא הוגן שאני הגעתי לכאן - - -

<היו"ר משה גפני:>
אורן, תגיד משפט, אתה רואה, הם רוצים סתם - - - 

<אורן אסף חזן (הליכוד):>
אני מדבר. 

<היו"ר משה גפני:>
בסדר, אבל הם רוצים, מה אתה רוצה שאני אעשה עכשיו? 

<אורן אסף חזן (הליכוד):>
אני חושב שזה לא הוגן שהאופוזיציה בשביל באמת כמה כותרות לא מאפשרת קיזוז ואני צריך ככה להתענות. אין פה חברות ואין בזה היגיון. 

<מיכל בירן (המחנה הציוני):>
טובת הציבור עומדת לפני חברות, אורן, וטובת הציבור זה שהתקציב החשוך הזה לא יעבור. 

<מיקי לוי (יש עתיד):>
אורן, ראש הממשלה נתן לך לחכות חמש שעות לפני הדלת שלו, על מה אתה מדבר? 

<אורן אסף חזן (הליכוד):>
זה שקר וכזב. 

<מיקי לוי (יש עתיד):>
זה מה שהיה כתוב. אני מאמין למה שכתוב. 

<קריאה:>
ארבע וחצי, לא חמש. 

<אורן אסף חזן (הליכוד):>
מיקי, בואו נירגע, אתה יכול לבדוק, אני לא הייתי שם חמש שעות.

<מיקי לוי (יש עתיד):>
וזאת הייתה בכספים, איך קוראים לה? 

<אורן אסף חזן (הליכוד):>
ואתה יודע גם שזה שקר, כי אני ישבתי כאן כשאתה צעקת עליי והיא צעקה כמו תרנגולת. 

<מיקי לוי (יש עתיד):>
ההיא צעקה כמו תרנגולת, אתה צודק. 

<קריאה:>
שמו לך גז צחוק באינהלציה? 

<קריאה:>
למי אתה קורא תרנגולת? 

<היו"ר משה גפני:>
אורן - - -

<אורן אסף חזן (הליכוד):>
אני פונה ללב שלכם ברצינות, תפסיקו עם ההצגה הזאת. הציבור אוהב להסתכל עליכם. באמת הבריאות שלי לא חשובה כמו הציבור, תאמינו לי. 

<חיים ילין (יש עתיד):>
טמיר, מתי קארין מדברת? 

<אורן אסף חזן (הליכוד):>
ואני אפילו לא קיבלתי כסף כמו סמוטריץ'. 

<היו"ר משה גפני:>
תודה רבה. 

<אורן אסף חזן (הליכוד):>
לא, רגע.

<קסניה סבטלובה (המחנה הציוני):>
פשוט תנוח.

<קריאה:>
שנעבור עם הכובע, חמודי? 

<אורן אסף חזן (הליכוד):>
אני מבקש, אני פונה בקריאה רצינית לראשי האופוזיציה, תאפשרו קיזוז כדי באמת שלא נסיים את התקציב הזה מחד עם בשורות לציבור, כי זה תקציב חברתי עם בשורות, אבל מאידך עם אסון בכנסת. תודה. 

<מיקי לוי (יש עתיד):>
אני מבקש שרופא הכנסת יבדוק אותו. 

<אורן אסף חזן (הליכוד):>
אני עכשיו קיבלתי זריקה נוספת של סטרואידים, אתה יודע את זה? 

<אראל מרגלית (המחנה הציוני):>
אורן, תביא לנו קצת מהזריקה הזו. 

<באסל גטאס (הרשימה המשותפת):>
תשמור על הבריאות, לך תנוח. 

<אורלי לוי אבקסיס (ישראל ביתנו):>
כן, לך תנוח. 

<אורן אסף חזן (הליכוד):>
את ה-30 שניות שנותרו לי אני רוצה לתת לדני לדבר. 

<היו"ר משה גפני:>
אני מבקש לאפשר לשאר החברים כל אחד ידבר במסגרת דקה. חבר הכנסת יואל חסון, בבקשה.

<יואל חסון (המחנה הציוני):>
אדוני, תודה רבה. נכון שהדיון הזה קצת גולש לפעמים לסיטואציות משעשעות - - -

<קריאה:>
חסון, מאיזה מפלגה אתה? 

<יואל חסון (המחנה הציוני):>
אבל בעיניי זה לא משעשע בכלל. 

<אורן אסף חזן (הליכוד):>
תלוי באיזה הצבעה אתה שואל. 

<יואל חסון (המחנה הציוני):>
וזה גם לא מקרי שדווקא הסעיף של משרד התקשורת הוא הסעיף שנפל במליאה. יש כאן אמירה ברורה של הכנסת שלא מקבלת את העובדה - - -

<עליזה לביא (יש עתיד):>
מה של הכנסת? של אורי אריאל, מה הוא רוצה. 

<יואל חסון (המחנה הציוני):>
שלא מקבלת את העובדה שראש הממשלה מנהל את התקשורת הישראלית. אנחנו, אדוני היושב ראש, חברי הכנסת, קיבלנו כאן הזדמנות לתקן את הסיטואציה הזאת. 

<היו"ר משה גפני:>
מאה אחוז, תודה רבה. 

<יואל חסון (המחנה הציוני):>
עוד משפט, להכניס עוד תיקונים בסעיפים, אדוני, ולקיים כאן דיון על ההסתייגויות ועל מהות הסעיף. תודה רבה.

<היו"ר משה גפני:>
איילת נחמיאס.

<איילת נחמיאס ורבין (המחנה הציוני):>
אני רוצה לומר שזה פשוט לא ייתכן מה שקורה פה היום, הרב גפני, ואני הייתי אצלך בהרבה ישיבות, אתה מעולם לא התנהגת כמו שהתנהגת היום. אני מתפלאת. אבל כיוון שזהבה אמרה שיש אלוהים - - -

<אורן אסף חזן (הליכוד):>
עכשיו יאיר הבטיח לי מקום ב'יש עתיד'. 

<איילת נחמיאס ורבין (המחנה הציוני):>
- - - ועוד אמרת שאם הוא היה יהודי הוא היה עומד בראש מפלגה גדולה, אז גם איפה ש- - - 

<אורן אסף חזן (הליכוד):>
תגיד עוד פעם פריימריז אני אתקדם ממקום 7 ל-5. 

<איילת נחמיאס ורבין (המחנה הציוני):>
אני רוצה לומר לך דבר אחד, אנחנו נהנינו מאוד ממך, מהצגה שלך. כרגיל, כמו תמיד, אנחנו נהנים מזה, אתה לא נראה חולה כל כך. 

<היו"ר משה גפני:>
תודה רבה. 

<איילת נחמיאס ורבין (המחנה הציוני):>
רגע, סליחה. 

<היו"ר משה גפני:>
נגמרה דקה. 

<איילת נחמיאס ורבין (המחנה הציוני):>
לא, אדוני יושב הראש, סליחה. סעיף התקשורת - - - 

<היו"ר משה גפני:>
דב חנין, בבקשה. 

<איילת נחמיאס ורבין (המחנה הציוני):>
סליחה, אני ישבתי - - - 

<אראל מרגלית (המחנה הציוני):>
דב חנין, תוכיח שאתה קיים. 

<איילת נחמיאס ורבין (המחנה הציוני):>
ישבתי וכתבתי את כל ההסתייגויות. 

<היו"ר משה גפני:>
דקה נתתי למי שלא חבר בוועדה. דב, בבקשה. 

<דב חנין (הרשימה המשותפת):>
אדוני היושב ראש, אני דורש להזמין לוועדה את שר התקשורת. אני לא מעוניין לראות פה את ראש הממשלה, אני רוצה רק את שר התקשורת, כי זה השר היחיד שלא נתן לכנסת מעולם תשובה בשום נושא שנוגע למשרד שלו. אני מבקש שבדיון הזה נדון בפירוק השידור הציבורי, בפרשת בזק, בקשרי ראש הממשלה עם וואלה. אדוני היושב ראש, אי אפשר, נתת לי דקה, לפחות תקשיב. 

<היו"ר משה גפני:>
מקשיב. 

<דב חנין (הרשימה המשותפת):>
בקשרי ראש הממשלה עם וואלה, בניגודי האינטרסים של שר התקשורת נוכח הקשרים שלו עם עיתון ישראל היום. כל הנושאים האלה מחייבים בירור בכנסת. לכן חובתנו כוועדה לזמן לכאן את שר התקשורת ולשמוע אותו בדברים האלה.  

<היו"ר משה גפני:>
תודה רבה. 

<דב חנין (הרשימה המשותפת):>
אחרת הדיון הזה לא שווה כלום. 

<היו"ר משה גפני:>
קארין אלהרר, דקה. 

<קארין אלהרר (יש עתיד):>
 - - - אני לא יכולה לצעוק. 

<היו"ר משה גפני:>
אז אני מבקש מהחברים לתת לדבר. 

<יואל חסון (המחנה הציוני):>
אם יש משהו שאת יכולה זה לצעוק, גברתי. זאת הייתה מחמאה. 

<אורן אסף חזן (הליכוד):>
יואל, אני מזכיר לך עוד פעם, אתה באופוזיציה. אני מזכיר לך באיזה מפלגה אתה. 

<יואל חסון (המחנה הציוני):>
זו הייתה מחאה, חבר הכנסת. 

<היו"ר משה גפני:>
קארין אלהרר, בבקשה. 

<קארין אלהרר (יש עתיד):>
אני סבורה שאם נפתח כל הסעיף הזה - - - משרד התקשורת ראוי היה שהשר הממונה יהיה. ועניינית - - - 

<היו"ר משה גפני:>
אבל למה חוזרים על כל דבר פעמיים? 

<מיקי לוי (יש עתיד):>
זו זכותה, היא בזכות דיבור, אדוני. 

<היו"ר משה גפני:>
בסדר גמור. 

<קארין אלהרר (יש עתיד):>
סליחה, אדוני היושב ראש, אם כל כך הרבה חברי כנסת חוזרים על הבקשה הזאת אולי אולי אולי יש צדק בבקשה. 

<היו"ר משה גפני:>
כן, אני אמסור לו, אני אגיד לו שגם את ביקשת. 

<יואל חסון (המחנה הציוני):>
מה זה, ראש הממשלה יתרגש. 

<איילת נחמיאס ורבין (המחנה הציוני):>
הוא כל כך יתרגש. 

<קארין אלהרר (יש עתיד):>
כן, אני בטוחה שזה ירגש אותו, דרך אגב. 

<אלעזר שטרן (יש עתיד):>
אולי הוא באזור. 

<דב חנין (הרשימה המשותפת):>
חברים, שקט רגע, באמת. 

<קארין אלהרר (יש עתיד):>
עכשיו עניינית, אני יודעת שנתניהו נוטה לשכוח דברים או לבטל החלטות שהוא עצמו קיבל, בקדנציה הקודמת הוא ביקש לעשות הבראה לרשות השידור, לסגור ולפתוח, ופתאום התחוור לי שהתקציבים לרשות השידור החדשה, לתאגיד השידור הציבור, נעלמו. 

<היו"ר משה גפני:>
תודה רבה. 

<קארין אלהרר (יש עתיד):>
לא, רגע. 

<היו"ר משה גפני:>
אין לא. חבר הכנסת אילטוב. 

<מיכל בירן (המחנה הציוני):>
אבל זו שאלה עניינית לגבי תקציב משרד התקשורת. היא מדברת ממש לעניין. 

<היו"ר משה גפני:>
זה דיון - - - זה דיון שאני ממוסס אותו, באמת חשוב. 

<קארין אלהרר (יש עתיד):>
זה לא לעניין. 

<היו"ר משה גפני:>
חבר הכנסת אילטוב, דקה. תודה רבה, קארין. 

<רוברט אילטוב (ישראל ביתנו):>
תודה רבה שנתת לדבר. תודה רבה באמת. אנחנו הצענו להוסיף תקציב למשרד התקשורת, אמרתם לא. אמרנו שהוא לא צריך את הכסף, אז בואו נוריד לו את התקציב, אמרתם לא. אמרנו טוב, בואו תעבירו כבר את התקציב איכשהו, גם על זה אמרתם לא. 

<קארין אלהרר (יש עתיד):>
אז מה אתם רוצים? 

<אורלי לוי אבקסיס (ישראל ביתנו):>
אז אולי זה סעיף מיותר לחלוטין. 

<רוברט אילטוב (ישראל ביתנו):>
בא אראל מרגלית ואומר בואו נעשה אקזיט, גם קונה אין, אז מה עושים? 

<אראל מרגלית (המחנה הציוני):>
לא, לשר התקשורת אנחנו יכולים לעשות אקזיט בסין. הציעו לו כבר להיות שר אוצר באיטליה, אז אולי הוא ייסע להיות שר אוצר בסין.

<קריאה:>
אין קונים. 
<היו"ר משה גפני:>
חבר הכנסת עפר שלח, דקה. 

<קריאה:>
מה איתי? 

<היו"ר משה גפני:>
את גם תהיי, תקבלי. 

<איילת נחמיאס ורבין (המחנה הציוני):>
סליחה, אבל היא ממלאת מקום, היא צריכה לדבר. 

<היו"ר משה גפני:>
גם מי שלא חבר מקבל, אבל דקה. 

<קריאה:>
דילגת עליי כי אני אישה? 

<אראל מרגלית (המחנה הציוני):>
אני רק רוצה להגיד שבמחנה הציוני יש קצת יותר קביעות בוועדת כספים, אז יש לנו קצת יותר חברים. 

<היו"ר משה גפני:>
עפר שלח, בבקשה.

<קארין אלהרר (יש עתיד):>
תנוח, אראל. 

<אראל מרגלית (המחנה הציוני):>
תנוחי גם את, קארין. 

<עפר שלח (יש עתיד):>
בצלאל, הכסף לשטחים הפתוחים הגיע, אפשר לשבת בשקט עכשיו. 

<איילת נחמיאס ורבין (המחנה הציוני):>
ולגרעיניים התורניים. 

<עפר שלח (יש עתיד):>
קודם כל אני רוצה להודות לשר אורי אריאל, אני תמיד ידעתי שתקשורת חופשית זה בראש מעייניו ובאומץ, אמר פה אחמד טיבי, תוך כדי הסתכנות בפיטורין הוא הצביע נגד. אני מסתכל על תקציב משרד התקשורת המונח בפנינו וחוץ מאגף הספקטרום, ב-150,000 שקל לשנה והמועצה לשידורי כבלים ולוויין, בערך 9 מיליון, כל השאר זה משכורות. לכן יש לי הצעה, אם כבר הפיל, האיש המתקדם אורי אריאל, את התקציב הזה, בואו נעשה את הדבר הנכון, נבטל את משרד התקשורת ואת שר התקשורת ונקים רשות ציבורית ראויה שתנהל את התקשורת ותפתור את כל הבעיות. ניתנה לך ההזדמנות, אדוני יושב ראש הוועדה. 

<היו"ר משה גפני:>
תודה רבה. אני שוקל אותה. 

<אורלי לוי אבקסיס (ישראל ביתנו):>
רגע, אדוני, הצעה לסדר. אתם בכלל נגד שידורים, לא? 

<היו"ר משה גפני:>
דני עטר, דקה. 

<דניאל עטר (המחנה הציוני):>
למה דקה? 

<היו"ר משה גפני:>
בגלל שככה החלטתי. 

<קריאה:>
תפסיקו להפלות את הפריפריה. 

<מיכל בירן (המחנה הציוני):>
אל תשכח שזה נאום הפרידה שלו, גפני, תן לו קצת יותר. 

<באסל גטאס (הרשימה המשותפת):>
חבר הכנסת שלח, רק צריך להגיד לו שגילינו כמעט 2 מיליארד שקל השקעות בטכנולוגיות, שזה אמור לכסות את החובות של רשות השידור. 

<היו"ר משה גפני:>
באסל. דני, זה על חשבונך. 

<דניאל עטר (המחנה הציוני):>
אתה לא משתלט עליו וזה על חשבוני? 

<היו"ר משה גפני:>
מאה אחוז, דבר. 

<דניאל עטר (המחנה הציוני):>
תראה, מר גפני, אני רוצה להגיד לך, אנחנו שנינו לפחות אנשים מאמינים ובתור אנשים מאמינים - - -

<אלעזר שטרן (יש עתיד):>
גם זהבה. 

<דניאל עטר (המחנה הציוני):>
רגע, אני אגיע אלייך, זהבה. 

<היו"ר משה גפני:>
הוא מדבר איתי בארבע עיניים, למה אתם מתערבים? 

<דניאל עטר (המחנה הציוני):>
אנחנו יודעים שלכל דבר יש יד מכוונת מלמעלה. 

<היו"ר משה גפני:>
נכון. 

<דניאל עטר (המחנה הציוני):>
זאת אומרת שאם אורי אריאל הצביע בעד זה מחייב אותך. 

<היו"ר משה גפני:>
אותי? אותו. 

<דניאל עטר (המחנה הציוני):>
כן, בתור אדם חרדי, בתור מאמין. זה מחייב אותך לקיים פה דיון אמיתי. זה לא סתם קרה. תראה איזה נסים, אתה ממש צדיק. זהבה גלאון אומרת 'יש אלוהים', 'יש עתיד' מבקשים ממך תפילת ערבית ואתה יושב אדיש? 

<אראל מרגלית (המחנה הציוני):>
ואנחנו עושים לשר התקשורת אקזיט. 

<דניאל עטר (המחנה הציוני):>
אני אומר לך, מועצת גדולי התורה לא תקבל את זה בכזאת - - -

<מיקי לוי (יש עתיד):>
ולכן צריך לקיים תפילת ערבית עכשיו. עכשיו וכאן. 

<היו"ר משה גפני:>
מיכל בירן, דקה.

<מיקי לוי (יש עתיד):>
למה? היא חברה, אדוני, תן לה שלוש דקות. מגיע לה. 

<באסל גטאס (הרשימה המשותפת):>
היא חברה בוועדת הכספים.

<מיכל בירן (המחנה הציוני):>
מכיוון שהדיון כבר היה אני חייבת להודות שהעציב אותי שהדיון פה לא היה כל כך ענייני. אני החלטתי להוסיף פן מאוד ענייני. בזמן שראיתי שראש הממשלה קיבל קפה לתוך המליאה וניסיתי להבין מה קרה, הביולוגיה שלו שונה משל כל האנשים? כשצובטים אותו הוא לא מצתבט? מה קורה איתו? ואז היה לי רעיון מועיל - - -

<אחמד טיבי (הרשימה המשותפת):>
וענייני. 

<יואל חסון (המחנה הציוני):>
לא, כי אורן חזן אמר 'אני פונה ללב שלכם'. 

<מיכל בירן (המחנה הציוני):>
היה לי רעיון פרגמטי, הצעה פרגמטית, אפשר לבנות מיטה - - -

<יואל חסון (המחנה הציוני):>
ממש גב האומה פה. ולהכניס לחוק סעיף עלות המיטה. 

<היו"ר משה גפני:>
חברת הכנסת מיכל רוזין. 

<מיכל בירן (המחנה הציוני):>
לגמרי, ושתהיה פרטיות במיטה - - -

<מיכל רוזין (מרצ):>
אתה צריך, יושב ראש הישיבה, לשמור על זכותי. 

<היו"ר משה גפני:>
אני יכול כמה שאני יכול, כמיטב יכולתי. 

<יואל חסון (המחנה הציוני):>
אדוני היושב ראש, אנחנו רואים שאתה מתחיל ליהנות. 

<מיכל בירן (המחנה הציוני):>
מיטה במליאה עם כזה בידוד. 

<זהבה גלאון (מרצ):>
האופוזיציה מידרדרת. 

<יואל חסון (המחנה הציוני):>
ושתהיה כילה. 

<מיכל בירן (המחנה הציוני):>
ויש פה, שמרתי את זה לשרה, אם צריך. 

<מיכל רוזין (מרצ):>
יושב ראש הישיבה, אני באמת לא יכולה. 

<היו"ר משה גפני:>
אז את לא יכולה אז אני אתן לבא אחרייך. 

<יואל חסון (המחנה הציוני):>
ומזרן ויסקו איכותי. 

<מיכל רוזין (מרצ):>
לא, תעזור לי. 

<היו"ר משה גפני:>
אני לא יכול לעזור לך, זה מה שאני יודע לעשות. בבקשה.

<מיכל רוזין (מרצ):>
אני בטוחה שאתה יודע יותר מזה. כשרצית - - -

<היו"ר משה גפני:>
מאה אחוז, אז לא רציתי עכשיו, מה דעתך? 

<מיכל רוזין (מרצ):>
אני רוצה להשוות את מצב האופוזיציה למצב התקשורת, שתינו מוצאות את עצמנו חבולות, מוכות, מול רוב שמשתמש בבריונות כדי לדכא אותנו. האופוזיציה מדוכאת פה בכל סדרי הדיון, אני מופתעת - - -

<קריאה:>
אופוזיציה זה נקבה? 

<מיכל רוזין (מרצ):>
תמיד. 

<היו"ר משה גפני:>
תודה רבה.

<מיכל רוזין (מרצ):>
רגע, סליחה, לא דיברתי דקה. 

<היו"ר משה גפני:>
חבר הכנסת חיים ילין. 

<מיכל רוזין (מרצ):>
סליחה, זה לא הייתה דקה.

<יואל חסון (המחנה הציוני):>
אבל לא עברה דקה, איזה שעון זה? 

<מיקי לוי (יש עתיד):>
אדוני, תאפשר לה לדבר. 

<יואל חסון (המחנה הציוני):>
מה, זה שעון שבת? 

<חיים ילין (יש עתיד):>
זה נראה כמו הדקה שנתנו ב - - - 

<מיכל רוזין (מרצ):>
לא דיברתי דקה ואני דורשת לדבר את הדקה שלי. 

<חיים ילין (יש עתיד):>
זה עשר שניות, לא דקה. 

<יואל חסון (המחנה הציוני):>
תן לה את הדקה שלה. 

<זהבה גלאון (מרצ):>
תשלימי את המשפט. 

<מיכל רוזין (מרצ):>
אני אומרת שוב, העובדה שגם אתה שותף לזה, זה כואב לי באופן אישי, אבל נניח לזה הצדה, אני חושבת שברגע שרומסים כל הזמן את סדרי הדיון, את התקנון של הכנסת, את החוק, לא מאפשרים, מה קרה? לא תשנו עוד שעה בלילה? הציבור בחר בנו, שלח אותנו לפה, הוא רוצה לראות שאנחנו מנהלים דיון לעניין ושומרים על הכללים כמו שצריך. 

<היו"ר משה גפני:>
תודה רבה. ממש שומרים פה על הכללים כל הזמן. חיים ילין, בבקשה. 

<חיים ילין (יש עתיד):>
כבוד היושב ראש, בדרך אני פגשתי את השר אורי אריאל, אמרתי לו: כבוד השר, אתה לא מכיר את הסרט 'מציצים', אנחנו גדלנו עליו והיה איזה שהוא קטע שם שהוא צועק 'גוטה, הפוך, גוטה הפוך'. זה בדיוק מה שהשר אורי אריאל עשה, הוא עשה הפוך וכנראה יש אלוהים ואנחנו נמצאים פה בדיון הזה. הדיון הזה, אני - - -

<מיקי לוי (יש עתיד):>
רגע, תמתין, היושב ראש לא שומע אותך. 

<אורלי לוי אבקסיס (ישראל ביתנו):>
אולי עדיף שכך. 

<אורן אסף חזן (הליכוד):>
היושב ראש, לא אמרת הצבעה בעשר ורבע? 

<איילת נחמיאס ורבין (המחנה הציוני):>
אני בטוחה שהשר אורי אריאל ראה את 'מציצים'. 

<אורן אסף חזן (הליכוד):>
אדוני היושב ראש, לא אמרת הצבעה? 

<אורלי לוי אבקסיס (ישראל ביתנו):>
אני בטוחה שגפני לא - - - אבל תגיד לו 'הרב אורי זוהר'. 

<חיים ילין (יש עתיד):>
כבוד היושב ראש, אפשר להמשיך?

<היו"ר משה גפני:>
כן, בבקשה. 

<חיים ילין (יש עתיד):>
ברוב העולם אין מצב כזה של משרד תקשורת, הרוב זה רגולטור שיושב ומנהל ומוכר את התדרים ומוכר את מה שצריך למכור למען זה שקופת האוצר תתעשר ואני מודיע לך חגיגית, אם כבר יש אלוהים וכולם מתחילים להאמין, הוא לא מוכר את התדרים האלה, אבל אנחנו יכולים לפרק את משרד התקשורת ואז נחסוך למר בנימין נתניהו להגיע לפה. 

<היו"ר משה גפני:>
עליזה לביא, בבקשה. הדקה מתחילה עכשיו. 

<מיקי לוי (יש עתיד):>
מי עוד לא דיבר מחברי הכנסת דקה? יש לך רשימה, אדוני.

<אורלי לוי אבקסיס (ישראל ביתנו):>
מנו, לך יש שלוש דקות. 

<עליזה לביא (יש עתיד):>
אדוני היושב ראש.

<אורן אסף חזן (הליכוד):>
מה עם החבר שלי פה? 

<עליזה לביא (יש עתיד):>
אדוני, אתה יודע, יש אנשים שקונים את עולמם בשעה אחת, מי כמוך יודע את זה. לך יש את ההזדמנות, לא בכדי העניין הוא התקשורת, אתה יודע שבזק מחויבת הרבה מאוד כסף והיא קיבלה קנס והיא לא משלמת אותו ושר התקשורת, שאתה יודע בדיוק מי הוא, משרד התקשורת מנהל עם בזק משא ומתן - - -

<מיקי לוי (יש עתיד):>
מי הוא? 

<עליזה לביא (יש עתיד):>
אנחנו גם שואלים. יש פה הרבה מאוד דברים לא טובים. כל השאילתות שהגשתי, אתה יודע מי בא לענות? שר התיירות. הקשר בין התקשורת לבין התיירות הוא מקרי בהחלט. אתה יודע, תקנה את עולמך, תבוא ותעשה סדר, יש בזבוז כסף, יש פה השלכות קשות מאוד. 

<היו"ר משה גפני:>
תודה. רויטל סויד, בבקשה. 

<עליזה לביא (יש עתיד):>
ראוי שאו אתה - - - ותעשה סדר. יש לך את ההזדמנות. 

<היו"ר משה גפני:>
רויטל סויד, בבקשה. 

<עליזה לביא (יש עתיד):>
יש לך את ההזדמנות לעשות פה סדר, לא במקרה עצרנו כאן. 

<קריאה:>
יש פה הדרה של הגברים. אני מחכה פה שעה וחצי. 

<מיכל בירן (המחנה הציוני):>
זה ממש חמור, הדרת הגברים הזאת. גברים לבנים, מבוססים, תמיד נדפקים. 

<זהבה גלאון (מרצ):>
מיכל, לכי תשתי מים. 

<רויטל סויד (המחנה הציוני):>
היום זה ערב מאוד גורלי עבור מדינת ישראל, הוא מאוד גורלי עבור מדינת ישראל מכיוון שאם התקציב הזה יעבור אין בשורות לעם ישראל. אם התקציב הזה לא יעבור אולי בעזרת בחירות ומהפך יהיו בשורות לעם ישראל. אבל הדבר הכי מביך, הרב גפני, זה איך הדמוקרטיה שלנו והציבור שמסתכל עלינו, מה הוא רואה, ומה שהוא רואה זה הוא רואה שלא מתייחסים אליו ולא מתייחסים ברצינות לכל המעמד, לא בהצבעות - - -

<היו"ר משה גפני:>
נורא ואיום הדבר הזה.

<רויטל סויד (המחנה הציוני):>
ולא כשיש פה - - -

<היו"ר משה גפני:>
תודה רבה, רויטל, אני מודה לך. אלעזר שטרן. 

<מיכל בירן (המחנה הציוני):>
היא באמצע משפט. 

<מיקי לוי (יש עתיד):>
תן לה לסיים, אדוני, מה זה? היא חברת כנסת. 

<מיכל בירן (המחנה הציוני):>
היא אפילו מדברת ברצינות. 

<זהבה גלאון (מרצ):>
הדקה לא עברה. 

<מיקי לוי (יש עתיד):>
דקה לא עברה, אנחנו בדקנו. 

<אלעזר שטרן (יש עתיד):>
סליחה. 

<מיקי לוי (יש עתיד):>
אלעזר, תן לה לסיים. 

<רויטל סויד (המחנה הציוני):>
אלעזר, הדקה לא עברה. בבית המשפט - - -

<היו"ר משה גפני:>
אלעזר, אתה מתחיל לדבר או לא? 

<רויטל סויד (המחנה הציוני):>
כשנותנים גזר דין נותנים לצדדים לדבר ולשמוע. 

<היו"ר משה גפני:>
תודה רבה. עבדאללה אבו מערוף. 

<אלעזר שטרן (יש עתיד):>
רגע, סליחה רגע. 

<רויטל סויד (המחנה הציוני):>
ואתה לא עושה את זה. 

<אלעזר שטרן (יש עתיד):>
היושב ראש, אתה לימדת אותי, ישבנו שם, אתה זוכר, דקה וחצי? אתה זוכר מה לימדת אותי? הרי אתה היית מבקש עכשיו נושא חדש, אני מכיר אותך. 

<היו"ר משה גפני:>
אלעזר שטרן, בבקשה. 

<מיכל בירן (המחנה הציוני):>
אגב, נושא חדש. 

<אלעזר שטרן (יש עתיד):>
אל"ף, תשמע, אנחנו שנינו לא מאמינים שיש אלוקים זאת ההוכחה הערב. אני חושב שהשר אריאל - - -

<אורן אסף חזן (הליכוד):>
רגע, אמרת שאין אלוהים עכשיו? 

<אלעזר שטרן (יש עתיד):>
לא, אני לא חושב שהערב זאת הוכחה, בגלל שאני בטוח ששר בממשלה שהצביע נגד יש לו נימוק הגיוני. יכול להיות שאתה פינית חיילים בהתנתקות, או ראש הממשלה. אני אומר לך את האמת, אני מכיר את השר הזה. 

<רחל עזריה (כולנו):>
הרגע שהדיון נהיה דיון תיאולוגי. 

<אלעזר שטרן (יש עתיד):>
הוא לא סתם מצביע. הדבר השני, עכשיו ברצינות, שיטת ההצבעה הזאת אומרת, יושב ראש ועדת הכנסת, כשהוא החליט על שיטת הצבעה כזאת, הוא החליט שמצביעים בגושים, אבל אם גוש נופל - - -

<היו"ר משה גפני:>
תודה רבה. 

<אלעזר שטרן (יש עתיד):>
לא, סליחה - - -

<מיקי לוי (יש עתיד):>
אדוני, הוא בזכות דיבור, תן לו לדבר. 

<אלעזר שטרן (יש עתיד):>
גפני. 

<היו"ר משה גפני:>
עבדאללה אבו מערוף. 

<מיכל בירן (המחנה הציוני):>
אתה לא מתבייש? הוא - - - 
<יואל חסון (המחנה הציוני):>
לא, זה היה 39 שניות, תן לו לסיים. אדוני היושב ראש. 

<אלעזר שטרן (יש עתיד):>
גפני, על שעון לומדים בליבה. 

<היו"ר משה גפני:>
עבדאללה אבו מערוף. 

<אלעזר שטרן (יש עתיד):>
לא, גפני. 

<עבדאללה אבו מערוף (הרשימה המשותפת):>
כנראה שמגיע לאזרחי ישראל התקשורת - - -

<אלעזר שטרן (יש עתיד):>
לא, תן לי לגמור את זה רגע. לא נתת לי דקה. 

<עבדאללה אבו מערוף (הרשימה המשותפת):>
אני לא רוצה שיפריעו לי. 

<יואל חסון (המחנה הציוני):>
אדוני, זה לא הוגן, תן לו דקה. 

<עבדאללה אבו מערוף (הרשימה המשותפת):>
תגן עליי, אדוני היושב ראש, אני לא רוצה שיפריעו לי. 

<אלעזר שטרן (יש עתיד):>
גפני, לא נתת לי דקה. 

<היו"ר משה גפני:>
אז אני אחזיר לך את זה בפעם אחרת. 

<אלעזר שטרן (יש עתיד):>
לא, מתי פעם אחרת? 

<אורלי לוי אבקסיס (ישראל ביתנו):>
עם ריביות. 

<אורן אסף חזן (הליכוד):>
אחרי שהצבעת פעמיים עם הקואליציה מגיע שנגן עליך. 

<אלעזר שטרן (יש עתיד):>
גפני, אני שואל אותך באמת עכשיו, שאלה רצינית. 

<היו"ר משה גפני:>
אני לא נותן. לא. 

<אלעזר שטרן (יש עתיד):>
מה זה לא? 

<מיקי לוי (יש עתיד):>
אבל חבר הכנסת שטרן היה בזכות דיבור, אדוני. 

<היו"ר משה גפני:>
דבר. 

<אלעזר שטרן (יש עתיד):>
יש לי 21 שניות. 

<היו"ר משה גפני:>
אלעזר, להפסיק. 

<אלעזר שטרן (יש עתיד):>
אבל נתת לי 21 שניות עוד. 

<מיקי לוי (יש עתיד):>
אבל הוא לא סיים, אדוני, מה זה כאן? 

<היו"ר משה גפני:>
מיקי, מה, אתה מנהל את הישיבה? 

<מיקי לוי (יש עתיד):>
לא, אבל אני מגן עליו. 

<אלעזר שטרן (יש עתיד):>
גפני, נתת לי 21 שניות. 

<היו"ר משה גפני:>
עבדאללה, בבקשה. 

<אלעזר שטרן (יש עתיד):>
גפני, אני למדתי מקצועות ליבה, אני יודע מה זה 21 שניות. 

<מיכל בירן (המחנה הציוני):>
אני מרגישה שיש פה אפליה כי חלק מהעוזרים חזרו ושלי עדיין לא כאן, אני ממש צריכה אותם. אני מבקשת שיקראו להם להיכנס. 

<עבדאללה אבו מערוף (הרשימה המשותפת):>
אני מבקש שכבוד יושב ראש הישיבה יגן עליי וייתן לי לדבר. גפני. כנראה מגיע לאזרחי ישראל תקשורת טובה וצריך לעשות מהפכה כוללת בכל התקשורת בישראל וצריך ששר התקשורת יבוא לכאן, שישמע דברים שהם ראויים שהוא ישמע. כל התקשורת היא תקשורת של הסתה, השתלט הון ושלטון על התקשורת, זה לא הגון לאזרחים, למדינה דמוקרטית. צריך שתהיה תקשורת רב תרבותית, שנגיע לשם נגן על התקשורת שם. לכן מן הראוי שתהיה תקשורת ראויה לכולם, תקשורת ללא הסתה, ללא דמגוגיה, תקשורת חופשית, חופש עיתונות, חופש תקשורת ו - - -

<היו"ר משה גפני:>
תודה רבה. 

<אלעזר שטרן (יש עתיד):>
גפני, אתה משקר אותנו. 

<מיקי לוי (יש עתיד):>
זה 31 שניות. 

<אלעזר שטרן (יש עתיד):>
גפני, זה לא מתאים לך. 

<יואל חסון (המחנה הציוני):>
תראה את השעון. 

<אלעזר שטרן (יש עתיד):>
גפני, היות שיש שיטה - - -

<עבדאללה אבו מערוף (הרשימה המשותפת):>
אתה לא יכול לשנות את כללי הזמן. דקה זה 60 שניות. 

<היו"ר משה גפני:>
נחמן שי. 

<אלעזר שטרן (יש עתיד):>
גפני, במקצועות ליבה לומדים על שעון. 

<אורלי לוי אבקסיס (ישראל ביתנו):>
הם יצביעו לנו על שעון חדש. על ספירה אחרת. 

<עבדאללה אבו מערוף (הרשימה המשותפת):>
אתה לא יכול. 

<מיכל בירן (המחנה הציוני):>
אל תתני להם רעיונות, אורלי. 

<יואל חסון (המחנה הציוני):>
הרב גפני, זה לא מתאים לך. 

<קריאה:>
אז תגיד חצי דקה, אל תגיד דקה. 

<יואל חסון (המחנה הציוני):>
הרב גפני, אתה קודם כל רב. לפני שאתה ח"כ אתה רב. 

<קריאה:>
הוא לא רב. 

<יואל חסון (המחנה הציוני):>
אבל הוא רב עם כולנו. 

<היו"ר משה גפני:>
נחמן, בבקשה. חצי דקה עברה. 

<מיכל בירן (המחנה הציוני):>
זאת ממש הדרת גברים מקוממת ושערורייתית. 
<נחמן שי (המחנה הציוני):>
הביזיון הזה שנגרם פה הערב הוא נדיר. אני כבר בכנסת יותר משנה אחת, עוד לא ראיתי בושה כזאת. נכנסת הנה לפני שעה וחצי, אמרת שלוש דקות, ועכשיו זה נמשך ונמשך ונמשך. זה לא יכול להיות כך. אני אומר לך באחריות. ולפני שאני פותח את הפה אתה אומר לי שסיימתי לדבר. 

<היו"ר משה גפני:>
בבקשה. 

<נחמן שי (המחנה הציוני):>
אז אני אומר לך שזה לא יהיה כך. עכשיו תדע לך, לא במקרה תקציב התקשורת חזר אלינו, כי זה אחד התקציבים הכי ביזיוניים בתקציב המדינה השנה. זה תקציב שאין בו כלום, יש בו רק בקושי שמירה על הקיים תחת שלטונו הבלתי ניתן לריסון של ראש הממשלה שחושב שהוא מנהל את התקשורת של מדינת ישראל. כל החברים פה תרמו לדיון הזה, התקשורת במדינת ישראל היא לא רכושו הבלעדי של ראש הממשלה ולא של הממשלה הזאת, התקשורת היא של הציבור, גם הציבורית וגם המסחרית. אתם הפכתם את התקשורת הזאת לקרקס. כמו שהישיבה הזאת נראית ככה התקשורת נראית. 

<היו"ר משה גפני:>
תודה רבה. 

<עבדאללה אבו מערוף (הרשימה המשותפת):>
46 שניות. 

<רחל עזריה (כולנו):>
זה היה בדיוק דקה. סוף סוף מישהו שיודע לדבר. 

<קסניה סבטלובה (המחנה הציוני):>
אדוני היושב ראש, מפריע לי מאוד שלישיבה הזאת הגיעו הרבה מאוד חברים, ואני מעריכה את זה מאוד שכולכם פה, חלקכם אפילו הגיעו חולים ממש מבית החולים, מיהרו לפה כדי להיות - - -

<אורן אסף חזן (הליכוד):>
הסיפור חשוב לנו. 

<קסניה סבטלובה (המחנה הציוני):>
אבל בן אדם שהוא גם שר התקשורת, שיש לו כל כך הרבה תפקידים, שגם מינה את עצמו לצנזור ראשי, לעיתונאי ראשי, לעורך הראשי של כל כלי התקשורת בישראל, דווקא לא מגיע לפה לענות על השאלות שלנו, ויש לנו הרבה שאלות, מה עם חופש הביטוי, מה עם חופש העיתונות, מה עם תקציבים לרשות השידור, מה עם תקציבים לערוץ 20, מה עם תקציבים לערוץ 9, מה עם תקציבים לערוצים ייעודיים? אנחנו מדינה שהיא כל כך רב גונית, אנחנו מדינה שציבורים שלמים כרגע נשארים בלי ערוצים, בלי מדיה, בלי משהו שמחבר אותם לישראליות. תחשוב על זה. זה החיים עצמם.ץ 

<היו"ר משה גפני:>
כל הכבוד, תודה רבה, יפה. 

<קריאה:>
האמת, זה היה נוגע ללב. 

<עבדאללה אבו מערוף (הרשימה המשותפת):>
זו אפליה נגד נשים, 41 שניות.

<היו"ר משה גפני:>
מרב, בבקשה. 

<עבדאללה אבו מערוף (הרשימה המשותפת):>
41 שניות. 

<מיקי לוי (יש עתיד):>
אדוני, אני בודק לך זמן. 

<קסניה סבטלובה (המחנה הציוני):>
- - - אנחנו מבקשים ששר התקשורת יגיע לפה ויענה על השאלות שלנו. 

<עבדאללה אבו מערוף (הרשימה המשותפת):>
אבל זו אפליה נגד נשים. 

<היו"ר משה גפני:>
נכון, נגד נשים. קודם אמרו שנגד גברים. 

<עבדאללה אבו מערוף (הרשימה המשותפת):>
זו אפליה בתוך אפליה. 

<היו"ר משה גפני:>
נגד גברים אמרו. 

<מיכל בירן (המחנה הציוני):>
זו אפליה נגד גברים, לבנים, ממעמד הביניים וזה מקומם. 

<היו"ר משה גפני:>
על כל פנים, היות שביקשתם - - -

<קסניה סבטלובה (המחנה הציוני):>
ודקה זה לא דקה. 

<מיכל בירן (המחנה הציוני):>
וזו שערורייה. 

<היו"ר משה גפני:>
היות שביקשתם שכולם ידברו אני נותן לכולם לדבר, אני לא חייב לתת כל כך הרבה זמן - - -

<איילת נחמיאס ורבין (המחנה הציוני):>
לא, אבל אתה נותן לחלק 20 שניות ולחלק אתה נותן שלוש דקות. 

<מיקי לוי (יש עתיד):>
מרב, אני מודד לך את הזמן. 

<היו"ר משה גפני:>
מרב, בבקשה. דברי בקצרה. 

<עבדאללה אבו מערוף (הרשימה המשותפת):>
אתה נותן לה דקה?

<היו"ר משה גפני:>
אין לך דקה, דברי כמה משפטים קצרים. זה הכול. אני פשוט רוצה לתת לך לדבר, תעשי את זה בקצרה. בבקשה. 

<עיסאווי פריג' (מרצ):>
אולי תכניס לה את המשפטים גם.  

<מרב מיכאלי (המחנה הציוני):>
תודה, אדוני היושב ראש. אני רוצה להגיד שאני באמת באתי לפה במטרה לציין ולהביא לתשומת לב הכנסת נושא חדש שיעלה לדיון כי היה ברור לי שאחרי שסעיף תקציבי של משרד שלם נפסל על ידי המליאה, נדחה על ידי המליאה, באמת לא יכול להיות בשום עולם שהוא יחזור למליאה בדיוק כמו שהוא יצא ממנה ונפל. לכן העובדה שאתה לא מנהל פה בכלל דיון מהותי על הסעיף היא פשוט לא מתקבלת על הדעת. אני קוראת לך לשקול מחדש כי זה לא מצחיק, זה עניין רציני לחלוטין. עם כל הכבוד לאווירת הבדחנות יש פה עניין רציני מאוד, יש פה תקציב בעייתי שלא עבר במליאה והוא לא יכול לחזור למליאה כמו שהוא נפל שם. 

<היו"ר משה גפני:>
תודה רבה. 

<מיקי לוי (יש עתיד):>
יש לך 12 שניות.

<קארין אלהרר (יש עתיד):>
כל התקציב הזה לא רציני. 

<היו"ר משה גפני:>
עיסאווי פריג'. דבר. 

<עיסאווי פריג' (מרצ):>
אני מדבר. חברים, אדוני היושב ראש, אני מכיר אותך מספיק זמן ויודע את הרוגע והסמכות שאתה משדר, אבל היום אתה מבוהל, מפוחד, לחוץ. 

<היו"ר משה גפני:>
מה לעשות. נכון, נו, בגלל התקשורת.

<עיסאווי פריג' (מרצ):>
אני גלוי איתך. אתה ממש ככה. 

<אורלי לוי אבקסיס (ישראל ביתנו):>
זה כמו התכנית 1 נגד 100, הם סומכים על גפני שיפיל את כל ה-100. 

<עיסאווי פריג' (מרצ):>
אני איש מאמין כמוך. אתה מאמין? תראה, אחמד טיבי ישן. 

<עבדאללה אבו מערוף (הרשימה המשותפת):>
לא, הוא מתפלל בשקט. 

<עיסאווי פריג' (מרצ):>
אני איש מאמין כמוך ואני אומר שזה מן אללה שזה לא עבר וחזר לפה. זה מן אללה וזה לא סתם חזר לכאן. 

<היו"ר משה גפני:>
טוב. 

<עיסאווי פריג' (מרצ):>
מה זה טוב? תשמע. לאט לאט. זה לא סתם חזר אלינו לכאן. 

<דניאל עטר (המחנה הציוני):>
תסביר לנו למה. 

<עיסאווי פריג' (מרצ):>
יפה מאוד. הציבור רואה אותנו ואנחנו נצטרך לתת דין וחשבון על הקומבינות של משרד התקשורת. בגלל זה הנושא חזר. 

<זהבה גלאון (מרצ):>
תפרט. 

<עיסאווי פריג' (מרצ):>
אני אפרט. אתה צריך להיות יצירתי ולחשוב עכשיו על פתרון - - -

<היו"ר משה גפני:>
תודה רבה. יעל גרמן, בבקשה. 

<קריאה:>
יצירתי כמו פיקאסו. 

<עיסאווי פריג' (מרצ):>
גפני, צריך לחשוב על פתרון בפשרה ובהסכמה. 

<קריאה:>
אני מברך את היושב ראש על אפליה מתקנת לערבים, נתת לו דקה וחצי. 

<היו"ר משה גפני:>
יעל גרמן, חצי דקה.

<מיקי לוי (יש עתיד):>
הצבעה עכשיו, אני מבקש. 

<יעל גרמן (יש עתיד):>
תראו, חברים, אני לא חושבת שההשגחה העליונה התערבה דווקא בעניין של משרד התקשורת, נראה לי שהיא מתערבת בדברים יותר רציניים - - -

<עיסאווי פריג' (מרצ):>
לא, אבל גם בזה, יעל. 

<יעל גרמן (יש עתיד):>
אבל אם כבר אנחנו יושבים ומדברים, האם זה לא נראה לכם משונה שמאז שראש הממשלה מחזיק במשרד התקשורת קרו כל כך הרבה דברים נוראיים? למשל, חברת סלקום עומדת לרכוש את גולן טלקום ועל ידי כך אנחנו נצטרך לשלם עבור הסלולר כל כך הרבה כסף. הוט הולכת לעלות, יס הולכת לעלות, למה זה קורה? זה קורה מפני שבאמת ראש הממשלה לא יכול להחזיק בכל כך הרבה תיקים ואני חושבת שאנחנו צריכים לדעת שבג"צ עומד לדון בזה ואני מאוד מאוד מקווה שהוא באמת יקבע שראש הממשלה לא יכול להחזיק בתיק התקשורת. 

<היו"ר משה גפני:>
תודה רבה. יאיר לפיד, בבקשה. 

<יאיר לפיד (יש עתיד):>
אני אפילו לא אנצל את כל הזמן ש - - - 

<היו"ר משה גפני:>
אין לך הרבה זמן. אני נתתי לאלה שבאו - - - 

<אורן אסף חזן (הליכוד):>
אדוני היושב ראש, אני מבקש, ראש ממשלה בעתיד, תן לו - - -

<עיסאווי פריג' (מרצ):>
שר האוצר לשעבר, אתה מדבר אליו ככה? 

<אורן אסף חזן (הליכוד):>
תן לו את הכבוד שלו, אדוני. 

<יאיר לפיד (יש עתיד):>
מה שאמרת עכשיו זה על הזמן שלך או על הזמן שלי? 

<דניאל עטר (המחנה הציוני):>
על הזמן של אורן חזן. 

<יאיר לפיד (יש עתיד):>
אדוני היושב ראש, משפט אחד. אם כבר יצרנו את הדיון, הרי רשות השידור בסוג של פירוק הליכים - - - 

<היו"ר משה גפני:>
לגבי אלוקים יש לך משהו? 

<עיסאווי פריג' (מרצ):>
תן לו. אנחנו רוצים להקשיב, תן לו. 

<יאיר לפיד (יש עתיד):>
כן, בהחלט. לא יכול להיות שמוסד ממשלתי בפירוק הליכים יחלל שבת כל הזמן. בוא נוסיף סעיף שאומר שעד פירוק רשות השידור היא לא תשדר בשבת. 

<היו"ר משה גפני:>
בסדר, ולא תגידו שזה נושא חדש? 

<יאיר לפיד (יש עתיד):>
אני חושב שזה נושא ואני מציע להוסיף אותו. 

<היו"ר משה גפני:>
תודה רבה. 
<קריאה:>
נושא מתחדש. 

<עיסאווי פריג' (מרצ):>
הוא אתגר אותך. 

<יאיר לפיד (יש עתיד):>
גפני, אתה דוחה את האפשרות שלא יהיה חילול שבת? 

<היו"ר משה גפני:>
לא, לא, אני שוקל את זה. 

<יאיר לפיד (יש עתיד):>
בגללך, גפני, עכשיו יהיה חילול שבת ברשות השידור? 

<היו"ר משה גפני:>
בכבוד ראש. כל מה שאתה אומר אני לוקח בכובד ראש. 

<יאיר לפיד (יש עתיד):>
גפני, חילול שבת, איך אתה מעז ליצור מצב שבגללך - - -

<אורן אסף חזן (הליכוד):>
גפני, הוא עשה לך תרגיל 242. 

<היו"ר משה גפני:>
שנתיים אני מחכה להוציא אותך. 

<קריאה:>
אז יאללה תוציא, נו. 

<דניאל עטר (המחנה הציוני):>
אתה רואה, גפני, כשאתה רוצה יש לך גם חוש הומור. 

<יעל גרמן (יש עתיד):>
מתי אין לו? 

<היו"ר משה גפני:>
עאידה, בבקשה. 

<קריאה:>
זה טוב שאתה חושב שהוא צחק. 

<אורן אסף חזן (הליכוד):>
איפה דני? 

<היו"ר משה גפני:>
עאידה, בבקשה.

<עאידה תומא סלימאן (הרשימה המשותפת):>
אני קודם כל רוצה להגיד, כאישה חילונית, הייתי רוצה להאמין שאם יש - - -

<אורן אסף חזן (הליכוד):>
את אתיאיסטית. 
<עאידה תומא סלימאן (הרשימה המשותפת):>
זה לא עניין שלך. 

<אורן אסף חזן (הליכוד):>
אבל זה עניין של הר הבית. 

<אורלי לוי אבקסיס (ישראל ביתנו):>
די, נו באמת, אורן. 

<מיכל בירן (המחנה הציוני):>
תפסיק להפריע לה. זאת גזענות. 

<אורן אסף חזן (הליכוד):>
גזענות? היא אתיאיסטית, מה קשור גזענות? 

<עאידה תומא סלימאן (הרשימה המשותפת):>
אני הייתי רוצה לראות התערבות אמיתית שלנו בתקציב שקיבל אי אמון שם. בעצם המליאה אמרה שהתקציב הזה של המשרד הזה לא מקובל עלינו. אנחנו מתאספים פה כדי מה לעשות? 

<אורן אסף חזן (הליכוד):>
מה עם הר הבית? 

<עאידה תומא סלימאן (הרשימה המשותפת):>
איך אפשר לעבור עכשיו הלאה ולחזור עם אותו תקציב ולהצביע עליו שוב? זה כבר לעשות צחוק מהקהל שיושב - - -

<אורן אסף חזן (הליכוד):>
ואת לא עושה צחוק מאלפי מאמינים כשאת אתיאיסטית ואת נלחמת על הר הבית? - - - תפילה ליהודים. את לא עושה צחוק? את עושה צחוק מהבידור את, את עושה צחוק מהעבודה. 

<עאידה תומא סלימאן (הרשימה המשותפת):>
אתה עושה צחוק - - -

<אורן אסף חזן (הליכוד):>
את צוחקת על עצמך ועל אלפים כמוך.

<מיקי לוי (יש עתיד):>
אורן מפריע לו, תוציא את אורן. אדוני, תוציא את אורן, הוא מפריע לו. 

<אורן אסף חזן (הליכוד):>
לא נמאס לך ל - - -

<מיכל בירן (המחנה הציוני):>
אורן, זה שאתה רב עם אנשים בכנסת לא אומר שמישהו מינה אותך לרב הכנסת. 

<מיקי לוי (יש עתיד):>
תוציא את אורן. 

<אורלי לוי אבקסיס (ישראל ביתנו):>
כל הזמן לא קראת אותו לסדר. 

<מיקי לוי (יש עתיד):>
אתה לא רוצה להוציא אותו כי אין לו רוב בלעדיו. 

<אורן אסף חזן (הליכוד):>
היא אומרת אין אלוקים, אבל הר הבית.

<מיכל בירן (המחנה הציוני):>
מי שמך, אורן? מי שמך לפשפש באמונותיו של אדם? 

<אורן אסף חזן (הליכוד):>
יקירתי, אפילו בגרניק אי אפשר לשטוף ממך את הצביעות. אפילו בגרניק, אפילו בגרניק אי אפשר לשטוף - - -

<מיקי לוי (יש עתיד):>
לא קראת לו אפילו פעם אחת - - - 

<אורן אסף חזן (הליכוד):>
אפילו בגרניק אי אפשר לשטוף ממך את הצביעות. 

<מיקי לוי (יש עתיד):>
אז תוציא אותו. 

<אורן אסף חזן (הליכוד):>
אפילו בזרנוק של כיבוי אש אי אפשר לשטוף ממך את הצביעות. 

<עיסאווי פריג' (מרצ):>
תוציא אותו, למה אתה לא מוציא אותו? 

<היו"ר משה גפני:>
חבר הכנסת - - - 
<עאידה תומא סלימאן (הרשימה המשותפת):>
חבר הכנסת, אדוני יושב הראש - - -

<היו"ר משה גפני:>
חבר הכנסת טרכטנברג, בבקשה. 

<קריאה:>
חזן, לפי איך שאתה מדבר - - - 

<אורן אסף חזן (הליכוד):>
את מוזמנת לקום ול - - - 

<קריאה:>
לא חיברו אותך למכשיר אינהלציה, לאגזוז חיברו אותך. 

<אורן אסף חזן (הליכוד):>
את מוזמנת לקום ולעזוב. 

<עליזה לביא (יש עתיד):>
- - - של האפליה שאתה עושה בין קואליציה ואופוזיציה, למה אתה לא קורא אותו לסדר? 

<אורן אסף חזן (הליכוד):>
מי שלא מתאים לו יכול ללכת. 

<קריאה:>
תוציא אותו. 

<עליזה לביא (יש עתיד):>
למה אתה לא מוציא אותו? 

<מיכל בירן (המחנה הציוני):>
מי שלא יודע ללכת לבד, כמוך, אורן, אז יכול להיות שצריך להגיד לו ללכת.

<היו"ר משה גפני:>
אני מבקש לא להפריע עכשיו, מיכל. 

<קריאה:>
אם אתה מהקואליציה אתה יכול להגיד הכול? 

<מיקי רוזנטל (המחנה הציוני):>
בתור אחד שהולך למות אתה נראה די חזק. 

<אורן אסף חזן (הליכוד):>
אמרתי לך, אני יודע שכואב לכם. אל תדאג, אני לא הולך למות. 

<מיקי רוזנטל (המחנה הציוני):>
למה כואב לנו? אנחנו דואגים לבריאותך. רק לחבר את הג'ורה שלך לאגזוז, זה הכול. 

<אורן אסף חזן (הליכוד):>
אני גם לא צריך מכם טובות של קיזוז. אני יותר חזק מכם, יקירים. 

<קסניה סבטלובה (המחנה הציוני):>
רגע, שלא תקרוס - - - 
<אורן אסף חזן (הליכוד):>
אל תדברי אליי ככה. תשטפי את הפה שלך, חצופה. תשטפי את הפה שלך. את צריכה לשטוף את הפה שלך, חצופה. 

<מיכל רוזין (מרצ):>
אדוני, אתה שומע אותו ומתעלם? 
<קסניה סבטלובה (המחנה הציוני):>
אורן, שלא תקרוס כמו שרשות השידור קורסת. 

<מיכל בירן (המחנה הציוני):>
הוא דיבר לחברת הכנסת עאידה תומא סלימאן בצורה גזענית ופוגענית, תעיף אותו. 

<מיקי לוי (יש עתיד):>
תוציא אותו, אדוני, תוציא אותו. 

<קריאה:>
תוציא אותו. 

<קריאה:>
הוא לא צריך לדבר ככה ל - - -

<היו"ר משה גפני:>
פרופ' טרכטנברג, אני עובר להצבעה. 

<מיכל בירן (המחנה הציוני):>
גפני, אתה לא יכול לתת לו לדבר אליה ככה. 

<מיקי לוי (יש עתיד):>
הוא לא מוציא אותו כי אין לו רוב. 

<עיסאווי פריג' (מרצ):>
אתה עושה זילות. 

<אורן אסף חזן (הליכוד):>
אדוני היושב ראש - - - 

<עיסאווי פריג' (מרצ):>
באמת. באמת. 

<קריאה:>
זו בושה, איך - - -

<היו"ר משה גפני:>
בסדר, אני אטפל בעניין הזה.

<אורן אסף חזן (הליכוד):>
בושה שאתיאיסטים כאלה מפלגים את הציבור בישראל. 

<מיכל רוזין (מרצ):>
תוציא אותו כמו כל חבר כנסת. תקרא אותו לסדר.

<עיסאווי פריג' (מרצ):>
הוצאת אותי על שטויות, אתה משאיר אותו ככה עם כל החוצפה. 

<מיקי לוי (יש עתיד):>
כי אין לו רוב, אתה לא מבין את זה? 

<מיכל רוזין (מרצ):>
תוציא אותו, גפני, זה לא ראוי. 

<מיקי לוי (יש עתיד):>
זה לא ראוי מה שקורה פה. 

<מיכל רוזין (מרצ):>
הוא דיבר בצורה גזענית ופוגענית. הוא מנבל את הפה, מקלל ואתה משאיר אותו פה. אפילו לא קורא אותו לסדר. 

<אורלי לוי אבקסיס (ישראל ביתנו):>
- - - שזה כבר לא עניין. 

<אורן אסף חזן (הליכוד):>
באסל גטאס, אז גם את הפה שלך צריך לשטוף באקונומיקה. חתיכת תת רמה - - - 

<קריאה:>
סליחה, נגמרה הישיבה, גמרנו. 

<מיכל רוזין (מרצ):>
יושב ראש הוועדה, הוא לא יכול לדבר ככה. 

<היו"ר משה גפני:>
פרופ' טרכטנברג, דבר. 

<מיקי לוי (יש עתיד):>
לא, זה לא עובד. 

<היו"ר משה גפני:>
הוא לא מדבר, אני עובר להצבעה. 

<קריאה:>
גפני, תוציא אותו, אי אפשר לדבר כאן. 

<מיכל רוזין (מרצ):>
תקרא אותו לסדר. 

<מנואל טרכטנברג (המחנה הציוני):>
אי אפשר לדבר. 

<היו"ר משה גפני:>
בבקשה, דבר. 

<מנואל טרכטנברג (המחנה הציוני):>
לא, אני לא יכול. 

<זהבה גלאון (מרצ):>
תוציא אותו מהישיבה, תביא מישהו אחר.

<מיכל בירן (המחנה הציוני):>
אתה שמעת מה הוא אמר? הוא לא יכול לדבר פה ככה. 

<יואל חסון (המחנה הציוני):>
איך אתה סובלני לדברים האלה? זה לא מתאים לך. 

<עאידה תומא סלימאן (הרשימה המשותפת):>
איך אתה יכול לעבור בשקט? 

<זהבה גלאון (מרצ):>
גפני, אתה לא יכול לעבור בשקט על הדברים האלה, זה עובר כל גבול. 

<יואל חסון (המחנה הציוני):>
זה יעבור לוועדת האתיקה. 

<זהבה גלאון (מרצ):>
אורן חזן, תצא מהישיבה. 

<מיקי לוי (יש עתיד):>
לא, הוא צריך להוציא אותו. 

<יואל חסון (המחנה הציוני):>
חבר הכנסת חזן, תתנצל. 

<זהבה גלאון (מרצ):>
אורן חזן, עוף מפה. 

<יואל חסון (המחנה הציוני):>
חבר הכנסת חזן, תתנצל. 

<זהבה גלאון (מרצ):>
הישיבה לא יכולה להימשך ככה. 

<היו"ר משה גפני:>
רבותיי, אני עובר להצבעה. 

<זהבה גלאון (מרצ):>
לא, זה לא יכול להיות. 

<מיקי לוי (יש עתיד):>
לא, אתה פוחד. אתה פוחד. 

<יואל חסון (המחנה הציוני):>
חבר הכנסת טרכטנברג לא דיבר. 

<אורן אסף חזן (הליכוד):>
- - - צביעות - - -

<מיקי לוי (יש עתיד):>
לא סיימנו את זכות הדיבור. אדוני, זה לא חוקי מה שאתה עושה פה. זו בושה וחרפה. עוד הפעם אתה דורס אותנו. 

<מנואל טרכטנברג (המחנה הציוני):>
אדוני היושב ראש, אני לא דיברתי וזה לא בסדר. אני חיכיתי בשקט ולא פתחתי את הפה כדי לכבד אותך. 

<אורלי לוי אבקסיס (ישראל ביתנו):>
הוא צודק. 

<מיקי לוי (יש עתיד):>
הוא צודק. ההצבעה הזו בטלה. ההצבעה הזו בלתי חוקית. 

<עיסאווי פריג' (מרצ):>
זה לא מכובד מה שאתה עושה. 

<היו"ר משה גפני:>
דבר. 

<מיקי לוי (יש עתיד):>
שלוש דקות. 

<מנואל טרכטנברג (המחנה הציוני):>
אדוני היושב ראש, אני רוצה - - -

<היו"ר משה גפני:>
דקה. 

<יואל חסון (המחנה הציוני):>
לא, הוא חבר ועדה, שלוש דקות. 

<מנואל טרכטנברג (המחנה הציוני):>
אדוני היושב ראש, אני רוצה להתייחס - - - 

<היו"ר משה גפני:>
אני אוציא אותך, אתה לא משתלט לי פה על הדיון. אני קורא לך לסדר פעם שנייה. 

<יואל חסון (המחנה הציוני):>
פעם ראשונה. 

<היו"ר משה גפני:>
לא, ראשונה קראתי לך קודם. 

<אחמד טיבי (הרשימה המשותפת):>
ליואל כן, לחזן לא? 

<עיסאווי פריג' (מרצ):>
ולחזן לא קראת אף פעם לסדר? אתה מפחד. פחדן, פחדן, פחדן. 

<קריאה:>
אחרי שהוא אומר לחברת כנסת לשטוף את הפה באקונומיקה, תעיף אותו מכאן. 

<קריאה:>
זה היה הדבר היחיד שהוא אמר לה? 

<עיסאווי פריג' (מרצ):>
אפילו לקרוא לסדר לא קראת לו. 

<מנואל טרכטנברג (המחנה הציוני):>
אני רוצה לדבר, תשליט סדר ואני אוכל לדבר. 

<היו"ר משה גפני:>
דבר. 

<מנואל טרכטנברג (המחנה הציוני):>
אני רוצה להפנות שתי שאלות לראש אגף התקציבים שיושב פה. זה דיון תקציבי, רבותיי, צריך להתייחס לזה ברצינות. אמיר לוי, אני רוצה להפנות שתי שאלות אליך. בתקציב הזה, סעיף השכר הוא 39,698,000, כאשר מספר העובדים הרשומים בשיא כוח אדם זה 100 והעובדים במשרות חלקיות או וואט אבר זה 53. אם עושים את החלוקה יוצא שהשכר הממוצע במשרד התקשורת, תקשיבו טוב, לחודש הוא 21,622, פי שניים מהשכר הממוצע ואם אינני טועה, אמיר, ואתה תגיד לי אם אני טועה, זה בערך פי אחד וחצי מהשכר הממוצע במשרדי הממשלה. כיצד זה ייתכן שבמשרד הזה דווקא זה השכר? 

ושאלה שנייה, יש כאן בסעיף חשבות 20 מיליון שקל של הוצאות מותנות בהכנסה. אני רוצה להבין איך זה יכול להיות שבמשרד שכל תקציבו הוא 68 מיליון יש כאן 20 מיליון, שליש ממנו, הוצאה מותנית בהכנסה, דווקא ב - - -

<היו"ר משה גפני:>
תודה. מישהו מהאוצר רוצה להשיב?

<מיכל בירן (המחנה הציוני):>
הוא מדבר לעניין על הנושא, זה לא בדיחה יותר. 

<היו"ר משה גפני:>
מיכל, מספיק. 

<יואל חסון (המחנה הציוני):>
בוא נשמע את האוצר באמת. 

<היו"ר משה גפני:>
מישהו מהאוצר רוצה להשיב? 

<יואל חסון (המחנה הציוני):>
בוודאי, הוא חייב להשיב. 

<אמיר לוי:>
לגבי השאלה הראשונה, קודם כל מדובר בעלות שכר ולא בשכר. 

<חיים ילין (יש עתיד):>
ברור, עדיין זה פי שניים. 

<היו"ר משה גפני:>
לגבי השאלה השנייה. 

<יואל חסון (המחנה הציוני):>
לא, אין תשובה, מה התשובה? 

<מיקי לוי (יש עתיד):>
לא, גם אין שר, אז איך זה יכול להיות? 

<יואל חסון (המחנה הציוני):>
אנחנו יודעים שזו עלות שכר, מה התשובה? 

<אמיר לוי:>
לגבי השאלה השנייה, האוצר - - - באגרות תדרים. 

<אורלי לוי אבקסיס (ישראל ביתנו):>
הייתה תשובה לשאלה הראשונה? 

<אמיר לוי:>
מי שמשלם אגרות תדרים, זה נכנס לאוצר המדינה. 

<היו"ר משה גפני:>
מאה אחוז, תודה רבה.

<יואל חסון (המחנה הציוני):>
אבל מה התשובה לשאלה הראשונה? 

<אורלי לוי אבקסיס (ישראל ביתנו):>
מה עם ההסתייגויות, גפני? צריך להצביע על ההסתייגויות. אנחנו הצבענו פה, הסעיף כולו חזר. 

<מיקי לוי (יש עתיד):>
אני לא מבין, הגשנו לכם הסתייגויות. 

<קריאה:>
זה נושא חדש. 

<מיקי לוי (יש עתיד):>
אני לא מבין, איזה הליך - - - גברתי היועצת המשפטית, מה עם ההסתייגויות? 

<היו"ר משה גפני:>
מי נגד? 

<מיקי לוי (יש עתיד):>
אורן, תרים את היד. 

<היו"ר משה גפני:>
פתאום אורן הפך להיות פרטנר שלכם. 

<יואל חסון (המחנה הציוני):>
אורן תמיד היה פרטנר. 

<מיקי לוי (יש עתיד):>
נכון, אנחנו אוהבים אותו. 

<אורן אסף חזן (הליכוד):>
צביעות. שיא הצביעות, אתה לא מבין? כשזה להם זו סתימת פיות, כשזה לנו זו דמוקרטיה. 

הצבעה 
בעד הסעיף – רוב

נגד – מיעוט

הסעיף אושר. 

<אורלי לוי אבקסיס (ישראל ביתנו):>
רביזיה. 

<מיקי לוי (יש עתיד):>
אדוני, רביזיה. 

<היו"ר משה גפני:>
הסעיף הבא. 

<מיקי לוי (יש עתיד):>
אדוני, רביזיה. 

<היו"ר משה גפני:>
בסדר. 

<אורן אסף חזן (הליכוד):>
מה הבעיה? 

<היו"ר משה גפני:>
לא, הוא דיבר אליך עכשיו. מיקי לוי. 

<אורן אסף חזן (הליכוד):>
הוא חבר שלי, הוא יכול לדבר אליי, מותר לו. כל עוד זה בנועם הליכות ולא כמו כמו הברברים זה בסדר. 

<אורלי לוי אבקסיס (ישראל ביתנו):>
ובזמן שאנחנו מחכים לרביזיה אני רוצה ל - - - 

<היו"ר משה גפני:>
ב-23:25 תהיה הצבעה על הרביזיה. תודה רבה. 

<(הישיבה נפסקה בשעה 22:55 ונתחדשה בשעה 23:30.)>
<היו"ר משה גפני:>
רבותיי, אני מתכבד לפתוח - - -

<סתיו שפיר (המחנה הציוני):>
גפני, זו שאלה של כן ולא. 

<היו"ר משה גפני:>
לא. אחרי זה תשאלי. 

<סתיו שפיר (המחנה הציוני):>
לפני ההצבעה, בבקשה. 

<היו"ר משה גפני:>
לא. אמיר, אחרי זה תענה לסתיו שפיר. 

<סתיו שפיר (המחנה הציוני):>
אבל לפרוטוקול אני רוצה. 

<היו"ר משה גפני:>
אני מתכבד לפתוח את ישיבת ועדת הכספים. אנחנו קיימנו ישיבה קודם על הנושא של משרד התקשורת, של תקציב 2016. מספר חברים וחברות ביקשו רביזיה ואני נעתר לבקשה שלהם - - -

<מיקי רוזנטל (המחנה הציוני):>
ביקשנו גם שיבוא שר התקשורת. 

<היו"ר משה גפני:>
אני לא הספקתי לתפוס אותו, אני עוד אדבר איתו בעזרת ה'. אם הוא יסכים אני אעשה - - -

<עיסאווי פריג' (מרצ):>
בלי נדר, בלי נדר, בלי נדר. 

<היו"ר משה גפני:>
ולכן אני נעתרתי לבקשתכם וכעבור חצי שעה כינסתי שוב את הוועדה על מנת לדון ברביזיה ולכן אני מבקש, מכיוון שיש בקשה לרביזיה על ההחלטה שהתקבלה כאן אני מביא את זה להצבעה. מי בעד הרביזיה? ירים את ידו. 

<קריאה:>
צריך לנמק. לא לנמק? 

<אורלי לוי אבקסיס (ישראל ביתנו):>
מנו עוד לא קיבל תשובה על השאלה שלו לשכר. 

<היו"ר משה גפני:>
מי נגד? 

<אורלי לוי אבקסיס (ישראל ביתנו):>
הוא שאל שאלה קונקרטית ולא קיבל תשובה. 

<מיקי לוי (יש עתיד):>
חבר'ה, אתם עושים הצבעות כפולות. רועי ואלי. 

<רחל עזריה (כולנו):>
רועי לא מצביע. 

<היו"ר משה גפני:>
6 נגד הרביזיה, 8 בעד הרביזיה.  

הצבעה 
בעד – 8

נגד – 6

הרביזיה לא נתקבלה.
<היו"ר משה גפני:>
הרביזיה לא נתקבלה. הישיבה נעולה. 

<סתיו שפיר (המחנה הציוני):>
רגע, הבטחת שאני אשאל את השאלה. 

<היו"ר משה גפני:>
כן, תשאלי אותו. 

<סתיו שפיר (המחנה הציוני):>
אבל אני רוצה שזה יהיה לפרוטוקול. 

<היו"ר משה גפני:>
לא, אני לא יכול, אנחנו באמצע דיונים במליאה על התקציב. 

<סתיו שפיר (המחנה הציוני):>
זה על התקציב. 

<הישיבה ננעלה בשעה 23:35.>

